Cəfər Cabbarlının 120 illik yubileyi AzTU-da qeyd olunub\nNoyabrın 1-də Azərbaycan Texniki Universitetində (AzTU) görkəmli yazıçı və dramaturq Cəfər Cabbarlının anadan olmasının 120 illiyinə həsr edilmiş təntənəli yubiley tədbiri keçirilib.\nAzərbaycan Respublikasının Prezidenti İlham Əliyevin böyük ədibin yubileyi ilə bağlı imzaladığı 17 dekabr 2018-ci il tarixli Sərəncama uyğun olaraq keçirilən təntənəli mərasimi giriş sözü ilə açan AzTU-nun rektoru, professor Vilayət Vəliyev görkəmli sənətkarın zəngin yaradıcılığından söz açıb və Texniki Universitetin ədəbi mövzulara diqqətinin önəmini vurğulayıb. Professor V.Vəliyev C.Cabbarlı yaradıcılığının əsas mövzuları olan vətənpərvərlik, qəhrəmanlıq və əbədi sevginin bu gün də gənc nəslin formalaşmasında böyük rolu olduğunu qeyd edib.\nCəfər Cabbarlı yaradıcılığının tanınmış tədqiqatçısı, professor Tahirə Məmməd isə çıxışında böyük sənətkarın həyatı və ictimai-siyasi fəaliyyəti ilə bağlı maraqlı, az bilinən faktları iştirakçıların diqqətinə çatdırıb.\nDaha sonra Ulu Öndər Heydər Əliyevin C.Cabbarlının heykəlinin ucaldılması prosesi ilə bağlı tarixi açıqlaması və fikirlərinin yer aldığı videoçarx nümayiş etdirilib.\nYubiley tədbiri tələbələrin ifasında şeir və mahnıların səsləndirilməsi ilə davam edib. Tələbələr həmçinin “Oqtay Eloğlu” əsərindən bir parçanı təqdim edib, gənc Cəfərin Nuru Paşa ilə görüş səhnəsini canlandırıblar.\nRespublikanın Əməkdar artisti Fehruz Səxavətin ifasında “Azad bir quşdum”, AzTV-nin solisti Nicat Cəfərzadənin ifasında “Tellər oynadı” və tanınmış müğənni Vüsal Hacıyevin ifasında “Gərək Günəş dağları aşıb sönməyəydi” mahnıları alqışlarla qarşılanıb.\nGənc müğənnilər Aydan və Fidan Süleymanzadələrin ifasında sözləri və musiqisi C.Cabbarlıya aid olan “Zalım yar” mahnısı maraqla dinlənilib.\nDahi ədibin nəvəsi, C.Cabbarlı Ev muzeyinin direktoru, Əməkdar mədəniyyət işçisi Qəmər Seyfəddinqızı yubiley tədbirinin yüksək səviyyədə təşkil olunduğunu vurğulayaraq başda rektor Vilayət Vəliyev olmaqla AzTU-nun kollektivinə öz minnətdarlığını bildirib.\nYubiley tədbiri AzTU tələbəsinin ifasında “Çırpınırdı Qara dəniz...” mahnısının sədaları altında yekunlaşıb.


Son 6 əsrin ən isti yayı yaşanır · Mikroskop\nSon 6 əsrin ən isti yayı yaşanır\nİsti havaya tab gətirə bilməyən parislilər sərinləmək üçün hovuzlarla yanaşı, fəvvarələrə də axın edirlər. Foto: Getty images\nBu il dünyada indiyə qədərki ən isti yay fəsli müşahidə olunur. BBC yazır ki, bu da ən çox Avropa ölkələrinə təsir göstərir.\nBir neçə gün əvvəl Fransa, Almaniya, Polşa və Çexiyada iyun ayı üçün rekord temperatur (39 dərəcəyə yaxın) qeydə alınıb. Bu gündən etibarən temperaturun daha da yüksələcəyi və cümə günü 40 dərəcəni keçəcəyi proqnozlaşdırılır.\nFransada xalqa isti havadan qorunmaq barədə xəbərdarlıq edilib. Ölkədə əhəmiyyətinə görə ikinci dərəcəli hesab olunan “narıncı” təhlükə elan edilib.\nFransada rekord istilər (44,1 dərəcə) sonuncu dəfə 2003-cü ilin yayında qeydə alınıb və 15 min insan istidən ölüb. Həmin il Avropada istidən ölənlərin ümumi sayı 70 min nəfərə çatıb.\nHazırda İsveçrə və İspaniya da isti hava dalğasının təsiri altındadır. İspaniyada cümə günü temperaturun 45 dərəcəyə çatması gözlənilir. Hökumət meşə yanğınlarının çoxalmasından ehtiyat edir.\nBildirilir ki, Alp dağlarında belə 30 dərəcə istilik müşahidə olunur.\nMeteoroloqlar isti hava dalğasının Şimali Afrikadan gəldiyini deyirlər. Onların fikrincə bu cür təbiət hadisələri təbii olaraq baş verir, amma iqlim dəyişikliyinə görə bu hal əvvəlki əsrlərlə müqayisədə daha tez-tez müşahidə olunacaq.\nStatistika göstərir ki, Yer səthinin orta temperaturu sənayeləşmədən sonra 1 dərəcə artıb.\nAlmaniyada yerləşən iqlim araşdırmaları institutu isə bildirir ki, Avropada 1500-ci ildən bəri ən isti 5 yay məhz 21-ci əsrdə müşahidə olunub.\nİyunun 24-də paytaxt Bakı daxil olmaqla, Azərbaycanın bəzi şəhərlərində indiyə kimi iyun ayı üçün ən yüksək temperatur olan 37 dərəcə qeydə alınıb.


Daha bir icra başçısı şəhid ailəsini ziyarət etdi - FOTO » Xebertv.az\n24 Ara 2019, 22:55\nDaha bir icra başçısı şəhid ailəsini ziyarət etdi - FOTO\nNaftalan Şəhər İcra Hakimiyyətinin başçısı Vüqar Novruzov şəhid qardaşlar Mehman və Vaqif Bayramovların ailəsini evində ziyarət edib və qarşıdan gələn Yeni il bayramı münasibəti ilə onları təbrik edib.\nXEBERTV.AZ bildirir ki, bu barədə Modern.az-a Naftalan Şəhər İcra Hakimiyyətindən məlumat verilib.\nİcra başçısı bildirib ki, şəhidlərimizin fədakarlığı xalqımızın qəlbində daim yaşayacaq, gələcək nəsillər üçün qəhrəmanlıq məktəbi olacaqdır. Şəhid adını uca tutmaq isə hamımızın vətəndaşlıq borcudur.\nGörüşün sonunda şəhid ailəsinə bayram sovqatı təqdim olunub. Şəhidin valideynləri şəhid ailələrinə göstərilən diqqət və qayğıya görə ölkə rəhbərliyinə - Prezident İlham Əliyevə və Birinci vitse-prezident Mehriban xanım Əliyevaya dərin minnətdarlığını bildiriblər.\nŞəhidin atası Dilqəm Bayramov şəhər rəhbərinin onlarla görüşməsini, təbrik etməsini şəhid ailələrinə olan qayğının ən bariz nümunəsi kimi qiymətləndirib.\n05 May 2018, 05:57 0\nŞəmkirdə bir nəfər öldürülüb, daha bir nəfər bıçaqlanıb 27 Haz 2020, 00:03\nMir Şahin ANS-çiləri topladı: Kollektivin sütunları… 05 Mar 2018, 05:00\nŞəhid Əlicanov Yaşar Ağamirzə oölunun xatirəsinə həsr olunmuş''Əsgərim 2"" sənədli filminin təqdimat oldu 15 Eki 2018, 07:50


UNEC Malaziya universiteti ilə əməkdaşlıq quracaq\nMalaziyanın nüfuzlu universitetlərindən olan Utara Malaziya Universitetinin professorları Azərbaycan Dövlət İqtisad Universitetində (UNEC) olub.\nProfessorlara universitetin beynəlxalq fəaliyyət istiqamətləri haqqında ətraflı məlumat verilib. Beynəlxalq lahiyələrin UNEC-də icrasından söz açılıb. Qonaqlar UNEC-in infrastrukturu, tədris laboratoriyaları, imtahan prosesinin təşkili və struktur bölmələri ilə tanış olublar. UNEC-in İnnovativ Biznes İnkubatorun fəaliyyəti və nəticələri ilə tanış olan professorlar, bu sahədə UNEC ilə əməkdaşlığın perspektivli olduğunu qeyd edərək, yeni layihələrin hazırlanması üçün təkliflər irəli sürüblər.Görüşdə Utara Malaziya Universiteti ilə UNEC arasında birgə layihələrin işlənməsi, tələbə və müəllim mübadiləsinin həyata keçirilməsi üzrə razılıq əldə edilib.\nQeyd: Malaysiya Top Business School 2012, Asia Best Business School, Top 100 Best Masters in Finacial Markets Global Ranking kimi dünya universitetlərinin reytinqində özünə yer almış, AMBA, ABEST21 kimi beynəlxalq akkeditasiyalardan keçmiş və İSO9001:2008 certification for all Colleges, Schools, Centers and Departments, MSİSO/İEC27001:2007 İnformation Security Management System (İSMS) sertifikatları əldə etmiş Utara Malaziya Universiteti (Universiti Utara Malaysia) Malaziyada idarəetmə elmlərinin bütün ixtisasları üzrə ali təhsil proqramları təqdim edir.


Azərbaycanın müstəqilliyinin bərpa edilməsinin 25 illiyi münasibətilə Berlində növbəti tədbir keçirilib - AZƏRTAC – Azərbaycan Dövlət İnformasiya Agentliyi\nBerlində fəaliyyət göstərən Azərbaycan Evində Almaniyadakı Azərbaycanlıların Koordinasiya Mərkəzinin təşkilatçılığı və Azərbaycanın bu ölkədəki səfirliyinin dəstəyi ilə dövlət müstəqilliyimizin bərpa edilməsinin 25-ci ildönümü münasibətilə növbəti tədbir keçirilib.\nAzərbaycanın Almaniyadakı səfiri Ramin Həsənov tədbirdə çıxış edərək ölkəmizin 25 illik müstəqillik yolundan, ulu öndər Heydər Əliyevin dövlətçiliyimizin möhkəmlənməsi və qüdrətlənməsi uğrunda mübarizəsindən, ölkəmizdə siyasi sabitliyin və davamlı inkişafın əsasını qoymasından danışıb. Səfir Ümummilli Liderin həyata keçirdiyi daxili və xarici siyasətin hazırda Prezident İlham Əliyev tərəfindən uğurla davam etdirildiyini qeyd edib, ölkəmizin qazandığı nailiyyətlərdən danışıb.\nDiplomat çıxışında Ermənistanın Azərbaycana qarşı hərbi təcavüzü, bir milyon qaçqın və məcburi köçkünün hüquqlarının bu günədək pozulması faktlarını vurğulayıb. Dövlətimizin Ermənistan-Azərbaycan, Dağlıq Qarabağ münaqişəsinin Azərbaycanın ərazi bütövlüyü çərçivəsində həll olunması üçün səylərini davam etdirdiyini bildirib.\nAlmaniyadakı Azərbaycanlıların Koordinasiya Mərkəzinin direktoru Heydər Mirzə Azərbaycanın müstəqilliyini bərpa etdiyi ilk illərdə üzləşdiyi çətinliklərdən, ümummilli lider Heydər Əliyevin uzaqgörənliyi sayəsində bu çətinliklərin aradan qaldırılmasına nail olunmasından, ölkəmizin bugünkü inkişafından söhbət açıb.\nTədbirin aparıcısı Alman-Azərbaycan Ziyalılar Birliyinin sədri Naibə Şirinova olub.\nAZERTAG.AZ :Azərbaycanın müstəqilliyinin bərpa edilməsinin 25 illiyi münasibətilə Berlində növbəti tədbir keçirilib


“Kapital Bank” qanunları niyə pozub? – ARAŞDIRMA » Qlobal.Az\n"Hətta vətəndaşın razılığı və ya məhkəmə qərarı varsa belə, aylıq maaşın 50 faizindən çox tutula bilməz”\nUcarın Qarabörk kəndinin sakini Müşgünaz Hüseynovanın 66 yaşı var. Rayondakı 4 saylı orta məktəbdə 45 il ingilis dili müəlliməsi işləyib. Bu ilin iyununda işini elə ağır xəstəliyinə görə itirib. "Kapital Bank”ın Ucar filialından 2014-cü ilin noyabrında 2 min 500, 2015-ci ilin yanvarında 2 min manat kredit götürüb. İki kreditin ödənişi birləşdirilib və Müşgünaz Hüseynovaya aylıq 177 manat ödəniş müəyyən edilib. Müşgünaz xanım deyir ki, aylıqları vaxtından əvvəl ödəyirmiş. Bankın ən intizamlı müştərilərindən hesab olunurmuş. Ancaq xəstəlik tapıb təqaüdə çıxandan sonra ödənişlərdə gecikmələr olub: "İşdən çıxanda banka getdim, başa saldım ki, vəziyyətim budur. Ağır xəstəliyə tutulmuşam, yaşlı arvadam, ərim də xəstədir, təqaüdümüz dərmana da çatmır. Möhlət verin, məni sıxmayın, əlimə pul düşdükcə ödəyim”.\nAncaq bank Müşgünaz xanımın kreditini ona zamin durmuş iş yoldaşı Afət Əzizovanın maaş kartından tutmağa başlayıb. Afət xanım deyir, dərs saatı az olduğundan məvacibi o qədər aşağıdır ki, heç Müşgünaz xanımın kreditinin aylığını ödəməyə də yetmir. Banksa zaminin kartındakı məvacibi son qəpiyinədək özünə götürür. Bu da onsuz da canıyla əlləşən Müşgünaz xanımı məyus edir: "Ayaqlarım tutulub, özüm gedə bilmədim, qızımı filialın müdirinin yanına göndərdim. Qızım getdi dedi ki, zaminin kartından tutmayın, mən anamın təqaüdündən gətirib az-az ödəyərəm. Ancaq bank müdiri razılaşmadı. Bank məni zaminin yanında da üzüqara eləyib”.\nMüşgünaz xanımın deməsinə görə, bank zaminin kartına məhkəmə qərarı olmadan əl qoyub. O da bankın hərəkətlərindən baş prokurorluğa müraciət edib. Baş prokurorluqdan cavab almayanda Ucar məhkəməsinə üz tutub. Məhkəmə isə ərizəsini özünə qaytararaq bildirib ki, o, bankı məhkəməyə verə bilməz. Gərək bank onun özünü məhkəməyə versin: "Həyat yoldaşımın yaşı 70-i ötüb, insult keçirib, özüm də yataq xəstəsiyəm. Bu boyda "Kapital Bank” iki ahıl, xəstə insana zülm edir. 45 il müəllimə işləmişəm, dövlətdən bir qayğı görməmişəm. Yaşamağa evim də yoxdur… Bir daxmam vardı, onu da 10 ilə yaxındır zəlzələ yararsız vəziyyətə salıb. Yağış yağanda ortalığa vedrə, vanna yığıram. Divarları aralanıb, çöl görünür. O pulları da həyat yoldaşıma görə aldığım dərmanların borclarını apteklərə ödəmək üçün götürmüşdüm”. "Kapital Bank”ın Ucar şöbəsindən isə bildirilib ki, Afət Əzizova Müşgünaz Hüseynovaya zamin durub. Borclu krediti ödəməyəndə bank həmin ödənişi zaminə istiqamətləndirir.\n"Müşgünaz xanımın təqaüdü 230 manatdır. Niyə onun öz təqaüd kartından tutulmur, zaminin daha aşağı məbləğdə olan maaşından, həm də son qəpiyinədək tutulur? Ümumiyyətlə, məhkəmə qərarı olmadan vətəndaşın kartından pul tutmaq qanunidirmi?” suallarına isə bankdan "baş ofisimizə müraciət edin, oradan suallarınızı cavablandırsınlar”, – cavabı verilib (teref.info).\nQafqaz Xəbər Agentliyi sözügedən problemi araşdırmaq məqsədi ilə, "Kapital Bank”ın mətbuat xidmətinin rəhbəri Pərviz Sədrəddinovla əlaqə saxlayıb. "Ümumiyyətlə, bu münasibətlər "Kapital Bank”da necə tənzimlənir və məhkəmə qərarı olmadan pul tutulması prosesi hansı qaydalara əsasən həyata keçirilir?” – sualına cavabında P.Sədrəddinov bildirib ki, "Kapital Bank”ın Ucar filialının müştərisi Müşgünaz Hüseynova maddi vəziyyəti ilə bağlı aylıq ödənişinin bir qismini ödəyə bilmirsə, restruktirizasiya üçün filiala müraciət edə bilər: "Bu zaman onun aylıq gəlirləri təhlil ediləcək və prosedura uyğun gəldiyi halda yeni ödəniş qrafiki təklif ediləcək. Yeni restruktirizasiya qrafiki təqdim edildikdən sonra, bank qarşısında öhdəliyi olan zamindən pul tutulmayacaq”.\n"Amma kartdan pul tutulması hansı qaydalara əsasən tənzimlənir və onun özü Kapital Bank müştərisidirmi? Təqaüdü sizin bankdanmı alır? Əgər elədirsə, niyə onun yox, zaminin kartından tutulur?”, – deyə dəqiqləşdirmək istədik. "Kapital Bank”ın nümayəndəsi suallarımızı belə cavablandırdı: "Həmin müştəri təqaüdü bizim bankdan almadığına görə və zamin imzaladığı zaminlik barədə müqavilədə öhdəlik götürdüyü üçün aylıq ödəniş müvafiq olaraq zamindən tutulur”.\nHüquqşünas Amid Rüstəmov da sayta bildirib ki, vətəndaşın öz razılığı və ya məhkəmə qərarı olmadan, onun kartından pul tutula bilməz. "Hətta vətəndaşın razılığı və ya məhkəmə qərarı varsa belə, bu tutulmalar aylıq maaşın 50 faizindən artıq olmamalıdır. Əks təqdirdə, bank qanun pozuntusuna yol verir. Bank əməkdaşları ilk əvvəl borcalanla əlaqə saxlaya və yalnız onun borcunu ödəməkdən boyun qaçıracağı halda zaminlə bağlı hər hansı addım atmalıdırlar. Vətəndaş narazıdırsa, yazılı müraciət edib və banka müraciətləri cavabsız qalıbsa, o zaman məhkəməyə müraciət edə bilər”, – deyə hüquqşünas bildirib.\nOnun sözlərinə görə, çox zaman kartdan maaş tutulması müqaviləyə daxil edilir və məhkəmə qərarı olmadan da bu hal baş tutur: "Vətəndaşlar əksər hallarda müqaviləyə baxmırlar. Təki pul alsınlar deyə, müqaviləni imzalayırlar, sonra isə belə problemlər yaşanır.\nBir müddət əvvəl Miq.az-a Haftalan şəhərindən daxil olmuş şikayət məktubunda da "Kapital bank"dan narazılıq ifadə olunurdu. Bir nəfər hərbi qulluqcu məktubunda qeyd etmişdi ki, zamin durmağıma görə bir aylıq maaşımı kartımdan götürüblər. Amma niyə pulun hamısını kartımdan çəkibsiniz sualına bank işçlərinin heç birindən cavab ala bilməyən Rövşən adlı hərbi qulluqçu nədənsə adının hallanmağını istəmədiyindən şikayətini geri götürdü. Səbəbini də belə izah etdi ki, hərbçiyəm, məhkəməyə get-gəl etməyə vaxtım yoxdur.\nAzərbaycan və Belarus arasında ticarət dövriyyəsi 151 milyon dolları ötüb\nAzərbaycanda sahibkarlığın yeni forması yaradılır\nMərkəzi Bank üzən məzənnə rejiminə keçidlə bağlı tədbirlərə başlayıb\nAntiinhisar Siyasəti Dovlət Xidmətinin rəisi Zahid İsayevə sərt ittiham\n"DəmirBank” bağlandı - RƏSMİ


Makaleler 11.05.2018 » Djb.az\nDjb.az » Makaleler 11.05.2018\n7 nəfərə pul "atan" dələduz tutulduMasallı Rayon Polis Şöbəsi əməkdaşlarının keçirdikləri əməliyyat-axtarış tədbirləri nəticəsində dələduzluq yolu ilə ayrı-ayrı vətəndaşların külli miqdarda pulunu mənimsəyərək\nMüğənni Tunarın toyudur - Yalnız bu şəxslər olacaqSabah bəstəkar-müğənni Tunar Rəhmanoğlunun toyu olacaq. Tunar bu barədə sosial şəbəkədəki səhifəsində xəbər yayıb. O bildirib ki, paytaxt məkanlarının birində baş tutacaq toyda\nRusiya kubokunun qalibi Avropa Liqasına buraxılmayacaqFutbol üzrə Rusiya kuboku yarışlarının qalibi müəyyənləşib. "Tosno” komandası finalda "Avanqard”ı 2:1 hesabı ilə məğlubiyyətə uğradıb. Volqoqradda keçirilən oyunda qazanılan\nMerkel ABŞ-ın İranla sazişdən çıxmasını “səhv” qərar adlandırıbAlmaniya kansleri Angela Merkel ABŞ-ın İranın nüvə proqramı üzrə sazişdən çıxmasını "səhv” qərar adlandırıb. DJB.az TASS informasiya agentliyinə istinadla xəbər verir ki, cümə\nCəmil Quliyevin İTV-nin baş direktoru vəzifəsində səlahiyyətlərinə xitam verilibİctimai Televiziya və Radio Yayımları şirkətinin Yayım Şurasından AZƏRTAC-a daxil olan məlumata görə, İTV Yayım Şurasının bugünkü iclasında telekanalın baş direktoru Cəmil\nQida Təhlükəsizliyi Agentliyi idxal olunan qida məhsullarına nəzarət edəcək"İyulun 1-dən idxal olunan bitki və heyvan mənşəli qida məhsullarına nəzarət funksiyasını Azərbaycan Qida Təhlükəsizliyi Agentliyi həyata keçirəcək". Bunu Azərbaycan Qida\nPrezident Administrasiyasının humanitar siyasət məsələləri şöbəsinə müdir təyin edilibPrezident İlham Əliyev Fərəh Şirməmməd qızı Əliyevanın Azərbaycan Mədəniyyət və İncəsənət Universitetinin rektoru vəzifəsindən azad edilməsi haqqında sərəncam imzalayıb. Nazirlər\nMehdiabad-Pirşağı avtomobil yolunun tikintisinə 3,3 milyon manat ayrılıbPrezident İlham Əliyev Mehdiabad-Pirşağı avtomobil yolunun tikintisi ilə bağlı tədbirlər haqqında sərəncam imzalayıb. Sərəncamda qeyd edilir ki, 21 min nəfər əhalinin yaşadığı 3\nHəsən Sadıqova Azərbaycan Prezidentinin fərdi təqaüdü verilibPrezident İlham Əliyev Həsən Sadıqova Azərbaycan Respublikası Prezidentinin fərdi təqaüdünün verilməsi haqqında sərəncam imzalayıb. Sərəncamda deyilir ki, Azərbaycanda təhsil\n`Azərbaycan Dəmir Yolları`nın bəzi xərcləri kəskin artıb“Azərbaycan Dəmir Yolları” QSC-nin (ADY) yük və sərnişin daşınması üzrə bəzi xərcləri kəskin artıb. Bu barədə qurumdan məlumat verilib. Məlumata görə, 2017-ci ildə səhmdar


- + - 14/11/2019 14:58:27\nTürkiyə Prezidenti Rəcəb Tayyib Ərdoğanın ABŞ-a rəsmi səfəri başa çatıb.\nRəcəb Tayyib Ərdoğanla Donald Trampın keçirdiyi birgə mətbuat konfransı daha çox qarşılıqlı jestlər və pozitiv məzmunlu ümumi bəyanatlarla yadda qaldı. Tərəflər arasında müzakirə olunan məsələlər barədə ətraflı açıqlama verilsə də, konkret razıalaşmaların əldə olunması barədə məlumat yoxdur. Bu isə danışıqların heç də asan keçmədiyinə dair qənaət yaradır. Bu isə danışıqların nəticəsiz başa çatması kimi də başa düşülə bilər. Lakin həm Türkiyə, həm də ABŞ prezidentinin bir sıra məsələlər üzrə təklifləri dəstəkləməsi ikitərəfli münasibətlərdə kompromis tapılacağını istisna etmir.\nLakin mövcud problemlərin bir səfər çərçivəsində həllini tapacağı real görünmür. Çünki Ankara-Vaşinqton münasibətlərindəki gərginlik hələ aradan qalxmayıb. Prezidentlərin həm iqtisadi, həm də siyasi məsələlər üzrə ayrılıqda işləmək üçün nazirlərə xüsusi tapşırıq verməsi tərəflər arasında təmas nöqtələrinin tapılması üçün zamana ehtiyac olduğunu göstərir. Yəni ABŞ və Türkiyə münasibətlərində yumşalmanın baş verməsi və əlaqələrin bərpası ən yaxşı halda mərhələli şəkildə gerçəkləşə bilər.\nÇünki həm Türkiyənin, həm də ABŞ-ın strateji maraqlarına zidd olan mübahisəli məqamlar var. Görüşdə əsasən Suriyadakı vəziyyətin və iki ölkə arasındakı ticarət dövriyyəsinin 100 milyard dollara çatdırılmasına dair müzakirə aparılıb. Lakin prezidentlərin açıqlamaları qapalı danışıqlarda əlavə mövzuların da yer aldığını göstərir. Türkiyənin Rusiyadan S-400 “Triumf” raketdən müdafiə sistemləri alması, ABŞ-ın Fətullah Güləni təhfil verməkdən imtina etməsi ilə bağlı tərəflər yenə də ortaq məxrəcə gələ bilməyib.\nSuriyadakı vəziyyətə dair Ağ Evlə rəsmi Ankara arasında hansı məqamlarda anlaşmanın əldə olunduğu açıqlanmır. Ancaq Prezident Ərdoğanın sözləri Türkiyənin Suriya ilə bağlı ABŞ-a yeni təkliflər təqdim etdiyini göstərir. Bu plan Suriya ərazisində İŞİD-ə qarşı mübarizədə Türkiyə ilə birgə koordinasiyalı fəaliyyətin həyata keçirilməsini, terrorçuluğa qarşı mübarizədə ABŞ-ın YPG-yə deyil, NATO çərçivəsində Yaxın Şərqdəki yeganə müttəfiqi olan Türkiyəyə güvənməsini, qaçqınların Suriyaya qaytarılması üçün rəsmi Vaşinqtonun iştirakı ilə Raqqadan Deyr əz-Zora qədər yeni təhlükəsizlik zonasının yaradılmasını nəzərdə tutur. Prezident Ərdoğan Türkiyənin Suriyanın şimalında terrorçulardan azad etdiyi ərazilərə 1 milyon 400 min qaçqını qaytardığını deyib. Bu göstərici ilə kifayətlənməyin mümkün olmadığını deyən dövlət başçısı ABŞ-la razılıq əldə olunacağı təqdirdə Raqqa-Deyr əz-Zor istiqamətində yaradılacaq təhlükəsizlik zonasına 2 milyon qaçqının yerləşdirilə biləcəyini söyləyib. Bu isə Suriyanın qaçqınlar probleminin həllində ciddi dönüş yarada bilər. Donald Tramp Türkiyənin qaçqınlara 40 milyard dollar vəsait xərcləməsini heyranlıqla qarşıladığını və təqdir etdiyini desə də, yeni təhlükəsizlik zonası barədə fikrə münasibət bildirməyib. Bu da ABŞ-ın Suriyanın neft və qazla ən zəngin yataqları olan Deyr əz-Zora nəzarəti əldə saxlamaq planları ilə bağlıdır. Hətta Deyr əz-Zorda bəzi neft quyularından gündəlik hasil olunan “qara qızıl”ın həcmi 365 min bareldən artıqdır.\nQeyd edək ki, Tramp bu yaxınlarda paylaşdığı “tvit”də “Suriya neftinin sahibi bizik” ifadəsini işlətmişdi. Ona görə də ABŞ nəzarətində saxladığı bu bölgədən başqa məqsədlə istifadə olunmasını istəmir. Analitiklərin fikrincə, ABŞ-ın Deyr əz-Zor neftini açıq yolla beynəlxalq bazara çıxartmaq imkanları yoxdur. Sadəcə olaraq, həmin bölgəyə nəzarət Tramp Administrasiyasına Suriyadakı geosiyasi üstünlüyünü saxlamağa kömək edə bilər.\nBu məsələdə Türkiyə də təbii ki, siyasi dividentlər güdür. Rəsmi Ankara üçün neft amili önəmli olmadığından, ABŞ-ın bölgədəki enerji maraqlarına qarşı çıxmır. Əgər ABŞ Raqqa ilə Deyr əz-Zor arasında yeni təhlükəsizlik zonasının yaradılmasına icazə verərsə, bu, YPG terrorçularının Suriyanın içərilərinə doğru xeyli geri çəkilməsi deməkdir. Əgər “Sülh çeşməsi” əməliyyatı zamanı Türkiyə YPG terrorçularının 30 kilometr cənuba çəkilməsini tələb edirdisə, Raqqadan Deyr əz-Zora qədər 142 kilometrlik ərazi də yaraqlılardan təmizlənə bilər. Bu isə Türkiyəyə Suriyanın cənub-şərqinə doğru xeyli irəliləmək imkanı yaradır. Ancaq bu məsələdə Türkiyə ilə ABŞ arasında razılaşmanın əldə olunduğunu söyləmək tezdir.\nRəsmi Ankara Ağ Evdən PYD/YPG terror təşkilatı ilə müttəfiqliyə son qoyulmasını tələb edir. Hətta bu məqsədlə R.T.Ərdoğan ABŞ Mərkəzi Kəşfiyyat İdarəsinin YPG-ni terror təşkilatı kimi tanıması barədə sənədləri Prezident Trampa təqdim edib. Buna baxmayaraq, Trampın mətbuat konransında kürdləri “müttəfiq” adlandıraraq onlara təşəkkür etməsi YPG ilə işbirliyini dayanadırmaq istəmədiyini deməyə əsas verir. Lakin Prezident Trampın “siyasət iqtisadiyyata təsir etməməlidir” təklifini irəli sürməsi onun Türkiyə ilə ticarət dövriyyəsini 100 milyard dollara çatdıqmaq istiqamətində konkret addımlar atmaq niyyətindən xəbər verir. Hətta Trampın mətbuat konfransında ticarət nazirinə bu işlə məşğul olmağı tapşırması Türkiyə ilə fikir ayrılığını aradan qaldırmaq üçün xüsusi jesti kimi başa düşülə bilər. Ancaq Türkiyəyə qarşı sanksiyalar təhlükəsinin gündəmdə qalması Ağ Ev rəhbərinin təklif etdiyi kimi siyasəti iqtisadiyyatdan ayırmağa mane olur. Konkret olaraq, tərəflər Türkiyənin Rusiyadan “S-400” RMS-lərinin alınması mövzusunda anlaşma əldə edə bilməyib. “F-35” qırıcılarının Türkiyəyə satılması ilə bağlı müzakirələri davam etdirmək qərara alınsa da, bu məsələ mübahisəli olaraq qalır. Ona görə də ABŞ Konqresi Türkiyəyə sanksiyalar məsələsini yenidən gündəliyə sala bilər. Bu isə ikitərəfli iqtisadi münasibətlərə zərbə vuracaq.\nOna görə də Donald Trampın Prezident Ərdoğanla görüşə Türkiyəyə qarşı sanksiyaların tərəfdarı olan senatorları dəvət etməsi sonradan Konqresin siyasi təzyiqlərindən yayınmağa xidmət edir. Danışıqlardan sonra senator Lindsi Qrahamanın qondarma erməıni soyqırımının tanınması ilə bağlı təklifi blok etməsi münasibətlərdə ilkin yuimşalmanın əldə olunması kimi dəyərləndirilə bilər.\nPolitoloq Qabil Hüseynli Cebhe.info-ya bildirib ki, Ərdoğanın Ağ Evə səfəri ABŞ-la münasibətlərdəki gərginliyi aradan qaldırmaq baxımından zəruridir:\n“Amerika ilə uzun müddətdir davam edən ziddiyyətə son qoyulacaq. Rusiyanın xarici işlər naziri Sergey Lavrovun İrəvandakı bəyanatı Türkiyə Prezidentinin xarici siyasətə yenidən nəzər salmasına imkan yaratdı. Rəsmi Ankara Rusiyanın etibarlı müttəfiq olmadığını gördü. ABŞ Türkiyə ilə asanlıqla barışığa getməyəcək. Amerikada anlayırlar ki, Türkiyədə hakimiyyətlər gəldi-gedərdir. Türkiyə üçün vacib olan məqamlardan biri qondarma erməni soyqırımı qətnaməsinin Senatda qəbul olunmamasıdır. Artıq buna ümidlər var. Senat Nümayəndələr Palatasının qəbul etdiyi bu əhəmiyyətsiz sənədi təsdiqləməyəcək. Bu da Ərdoğanın səfərinin ən böyük nailiyyətlərindən biridir. Bundan başqa, Ərdoğan Türkiyənin NATO-ya sadiq olduğunu və alyansın bütüm tədbirlərində yaxından iştirak edəcəklərini bildirdi. Türkiyə Prezidenti YPG-nin terrorçu təşkilat olduğunu təsdiq edən materialları ABŞ tərəfinə təqdim etdi. Münasibətlərin birdən-birə mexaniki olaraq dəyişəcəyini zənn etmirəm. Hər halda münasibətlərdəki gərginlik demək olarar ki, aradan qaldırıla bildi. ABŞ Türkiyəni itirmək istəmir və bunu açıq bəyan edir. Türkiyə xalqı da Amerika ilə dostluq tellərinin qırılmasının əleyhinədir”.\nEkspertin fikrincə, ABŞ Türkiyə ilə iqtisadi əlaqələri genişləndirmək üçün təklif etdiyi vədləri razılaşdırıb. Çünki hər iki ölkə arasında ticarət dövriyyəsinin 100 milyard dollara çatdırılması Türkiyəyə də lazımdır.Amma Suriyadakı vəziyyətlə bağlı anlaşma əldə etmək asan deyil.\n“Çünki Suriyada Rusiya ilə Türkiyənin birgə fəaliyyəti xeyli məsafə qət edib. Bu əməkdaşlığı pozmaq asan olmayacaq. Lakin Türkiyə-ABŞ münasibətlərinin düzəlməsi fonunda Türkiyə-Rusiya əlaqələrinin pozulması labüd görünür”.


İran ilə yanaşı 11 dövlətin BMT-də səsvermə hüququ əlindən alınıb\n23:08 18 Yanvar 2022\nBakı 4°C USD 1.7EUR 1.9383RUB 0.0223\n13 Yanvar 2022 16:42\nBMT-nin Baş Assambleyası İranı üzvlük haqqını ödəmədiyinə görə səsvermə hüququndan məhrum edib.\nAZƏRTAC xəbər verir ki, məsələyə münasibət bildirən İranın Xarici İşlər Nazirliyinin nümayəndəsi Səid Xətibzadə üzvlük haqqının ödənilməsində problemin olduğunu etiraf edib və bunu sanksiyalarla əlaqələndirib. O bildirib ki, İran BMT-nin fəal üzvlərindəndir və üzvük haqqını hər zaman vaxtında ödəyib. Lakin 2 ildir ki, İrana qarşı tətbiq edilən iqtisadi sanksiyalar səbəbindən üzvlük haqqının ödənilməsində problemlər yaranıb.\nS.Xətibzadə diqqətə çatdırıb ki, hazırda danışıqlar aparılır və İranın BMT qarşısında borcunun ödənilməsi üçün yollar axtarılır.\nQeyd edək ki, İranın maliyyə köçürmələri üçün istifadə olunan beynəlxalq “swift” sistemindən ABŞ tərəfindən kənarlaşdırılması ödəmələrə imkan vermir.\nBMT-nin Baş Assambleyası təkcə İranı deyil, eyni zamanda, Venesuela, Sudan, Konqo, Qvineya və digər 11 dövləti üzvlük haqlarını ödəmədiklərinə görə səsvermə hüququndan məhrum edib.\nNursultan Nazarbayev Qazaxıstanda iğtişaşlar başlayandan bəri ilk dəfə xalqa müraciət edib\nQazaxıstanın hakim partiyası növbədənkənar qurultay keçirəcək\nRusiya hərbçilərinin növbəti qrupu Qazaxıstandan çıxarılıb\nƏfqanıstanda baş verən zəlzələ nəticəsində 22 nəfər həlak olub\nABŞ-da mülki hüquqlar uğrunda hərəkatın liderləri seçki hüquqlarına yenidən baxılmasında təkid edirl...


"Ebola" virusu nədir?\n"Ebola" virusuna ilk yoluxma faktı hələ 1976-cı ildə qeydə alınıb. Həmin il Sudanın Nzara bölgəsində və o zamankı Zairin Yambuku rayonunda (indiki Konqo Demokratik Respublikası - red.) ilk virusa yoluxma halları aşkar edilib. Yeni epidemiyaya Yambuku yaxınlığındakı Ebola çayının adı verilib. Epidemiya, əsasən Mərkəzi və Qərbi Afrikanın tropik meşələrinə yaxın kənd ərazilərində yayılmağa başlayıb. Sonuncu yayılma dalğası isə bu ilin martından etibarən Qərbi Afrika, xüsusilə Qvineya, Sierra Leone və Liberiyada başlanıb. Keçmişdə bu virusun yayılması 2012-ci ildə qeydə alınıb ki, həmin vaxt Uqanda və Konqoda 57 nəfər ölüb. 2007-ci ildə isə Konqoda virus 187 nəfərin həyatına son qoyub. Virusun ən son yayılması 2014-cü ildə olub. "Ebola" virusu Ümumdünya Səhiyyə Təşkilatı (ÜST) tərəfindən "bəşər tarixinin ən qəddar virus xəstəliyi" adını alıb. Bu virusun beş müxtəlif tipi var və ona yoluxanların həyatda qalma şansı 25%-dən 90%-dək dəyişir. "Ebola" virusuna qarşı hələlik heç bir təsdiq edilmiş peyvənd növü mövcud deyil. Ümumdünya Səhiyyə Təşkilatının verdiyi son məlumata əsasən, "Ebola" virusundan ölənlərin sayı 4447 nəfərə çatıb.\n"Ebola" virusu tər, qan, tüpürcək yolu ilə yayılır. Virusun qarşısını almaq üçün heç bir vaksin mövcud deyil. Xəstəliyin simptomları qızdırma, başağrısı, qusma və ishaldır. Bəzi insanlarda göz, qulaq və burun qanaxmaları müşahidə edilir.\n- Xəstəliyin gizli dövrü 2- 22 gündür;\n- İnsanlar qanlarında və daxili əzalarında bu virusu daşıdıqları müddət ərzində infeksiya daşıyıcısı hesab olunurlar.\n"Ebola"ya yoluxmamaq üçün nə etməli?\n- Virusa yoluxma halı hiss edilən kimi dərhal aidiyyəti hökumət qurumlarına bu barədə məlumat vermək;\n- Virus qurbanlarını dərhal təhlükəsiz şəraitdə dəfn etmək və cəsədə birbaşa toxunmaqdan çəkinmək.\n"Zmapp" adlı vaksin iki amerikalı xəstə üzərində sınaqdan keçirilib və onların vəziyyətində yaxşılaşma müşahidə olunub. Lakin həmin vaksin ispaniyalı xəstə üzərində təsirsiz olub və onun həyatını xilas etmək mümkün olmayıb. Bu səbəbdən bu vaksinin effektivliyi dəqiq təsdiqini tapmayıb. Buna baxmayaraq, Ümumdünya Səhiyyə Təşkilatı eksperimental dərmanların istifadəsinə icazə verir.\nXəstəliyin kritik mərhələsini yaşayan xəstələr intensiv nəzarət altında saxlanılır. Sürətlə maye itirən xəstələrin orqanizminə elektrolit və damardaxili inyeksiya yolu ilə maye daxil edilir. ABŞ-ın dərman şirkətlərindən biri tərəfindən istehsal olunan "Zmapp" vaksinləri artıq Qərbi Afrikaya göndərilib. Şirkət rəhbərliyi dərmanlardan istifadənin pulsuz olduğunu bildirib.\nAzərbaycanda "Ebola"ya qarşı görülən işlər\nSəhiyyə Nazirliyi rəsmilərinin verdiyi məlumata görə, "Ebola" virusunun yaxın zamanlarda və hətta yaxın bir neçə il ərzində Azərbaycana gəlməsi şansı sıfıra bərabərdir. Ölkəyə gətirilən bir çox qida məhsulları ilə bağlı mütəmadi olaraq laboratoriya analizləri aparılır. Sərhəd-keçid məntəqələrində insanlar ciddi nəzarətdən keçirilir.\nTəhsil Nazirliyindən aldığımız məlumata görə, hazırda Afrika ölkələrində dövlət xətti və dövlət proqramı çərçivəsində təhsil alan azərbaycanlı tələbələr yoxdur. Azərbaycanın ali təhsil müəssisələrində isə 2013-2014-cü tədris ilində Afrikanın müxtəlif ölkələrindən 52 nəfər tələbə təhsil almışdır ki, onlardan 29 nəfəri bu virusun ən çox yayıldığı ölkələrdən sayılan Nigeriya vətəndaşı olmuşdur. Həmin 52 nəfərin yarısının bu il məzun olaraq öz vətənlərinə qayıdacağı gözlənilir. Şübhəsiz ki, virusun geniş yayıldığı ölkələrdən gələn digər vətəndaşlar kimi həmin tələbələr də sərhəd-keçid məntəqələrində ciddi nəzarətdən keçirilirlər.\nİnternet materialları əsasında hazırlanıb


Bangkokda harada qalmaq olar? - Gezmeli Yerler, Gezilecek Yerler, Turizm xeberleri, Turlar, Tur\nEv Otellər Bangkokda harada qalmaq olar?\nBangkokda qala biləcəyiniz yerlər\nBanqkok, Cənub-şərqi Asiyanın ən gözdə turizm destinasyonlarından biridir. Şəhərə yalnız Asiyadan deyil, Avropa və Amerikadan da hər il milyonlarla ziyarətçi gəlir. Bu səbəblə hotel və yerləşmə məsələsində çox zəngin variantlara malikdir. Əhalisinin əksəriyyətini Buddist təşkil etdiyi ölkədə otel, restoran və digər xidmət sahələrində xidmət göstərit.Buddistlərə görə xidmət məsələsi çox mühümdür. Bu səbəblə digər destinasyonlara nisbətən mehmanxanalarda müştəri məmnuniyyəti çox mühüm bir məsələdir.\nÇao Phraya Çay Sahili\nBanqkokda lüks otellərin bir çoxu Çao Phraya Çayı sahilində yer alır. Bu otellərin mənzərələri və imkanları digərlərinə nisbətən yaxşıdır Bu otellərdən BTS dayanacaqlarına yaxın olanlar b seçim edə bilərlər amma xüsusən çayın qərbində qalan və uzaq olanlar səfər boyu nəqliyyatda problem yaşaya bilərsiniz. Bu otellərin ən gözəl xüsusiyyətlərindən biri bəzi mərkəz estakadalara pulsuz shuttle kater xidməti təqdim etmələridir. Estetkadan istifadə edərək pulsuz gəmilərə minərək çay üzərindəki baş dayanacaqlarda düşə bilərlər.\nBu bölgədə olsanız da, olmasanız da gəzmək üçün bir neçə dəfə gələcəyinizə təminat verə bilərəm. Xüsusən qaranlıq düşəndən sonra bölgə inanılmaz hərəkətə gəlir. Küçə yemək ekspozisiyaları, masaj salonları, barlarla dolub daşır. Bölgə və ətrafında bir çox ucuz otel və hostel yer alır. Buradan şəhərin digər rayonlarına getmək üçün taksi və ya tuk tuklara minmək lazımdır. Grand Palace və s. yerlər bəlkə piyada 15-20 dəqiqəyə getmək mümkündür. Amma Banqkokun isti havasını nəzərə alsanız gün boyu gəzməyəcəyinizi təxmin edə bilərsiniz.\nMən Banqkok səfərimdə Siam Meydanında yerləşən 3 ulduzlu ibis Banqkok Siam adlı kompleksdə yerləşdim. Banqkok səyahətimizə 1 təkcə bu həftə qala qurduğum otelə 3 gecəlik səhər yeməyidə daxildir.Şəhərin mərkəzi hesab edilən Siam Meydanında yerləşən otelin qapısının önündə BTS National Stadium havaray stansiyası dayanacağı var. Yəni hava limanından gəlib gedərkən, şəhər daxilində nəqliyyat təmin edərək dayanacağın dərhal qapı önündə olmasının çox faydası var. Bunun yanında MBK Mübadilə Mərkəzi və əhəmiyyətli səfər nöqtələrindən Cim Thompson House otelin dərhal yanındadır.\nƏvvəlki məqaləAyvalıkta harada qalmaq mümkündür ?\nNövbəti məqalədəBarselonada harada qalmaq olar?\nFransa Ayşən Məcidova - 18 İyul 2018\nAzal-dan qış endirim kampaniyası


LENT.AZ - Mehdiabad-Pirşağı yolu yenidən qurulur - VİDEO\n14.03.2018 / 16:17\nMehdiabad-Pirşağı yolu yenidən qurulur - VİDEO\n20 mindən artıq əhalinin yaşadığı 3 yaşayış məntəqəsini birləşdirən Mehdiabad-Pirşağı avtomobil yolu yenidən qurulur. Lent.az-ın Azərbaycan Avtomobil Yolları Dövlət Agentliyinin saytına istinadən məlumatına görə, 7.2 km uzunluğunda olan yol əsaslı şəkildə təmir olunmadan istismar olunduğu üçün asfalt-beton örtükdə qabarmalar və deformasiyalar əmələ gəlmişdi. Bu isə hərəkətin fasiləsiz və təhlükəsiz təmin olunmasına maneə yaradırdı.\nTikinti layihəsinə uyğun olaraq, yolun relyefdən aşağı olan hissələrində torpaq yatağının qaldırılması üçün tələb olunan qalınlıqda yararlı qrunt tökülərək yayılır və kipləşdirilir. Bundan başqa zəruri olan yerlərdə yolun yararsız qruntu qazılaraq çıxarılır, yararlı çınqıl materialı tökülərək yenidən kipləşdirmə işləri aparılır və yeni yol yatağı inşa edilir. Optimal-qırmadaş və qum-çınqıl qarışığından ibarət yol əsasının inşasından sonra isə yola 2 qat olmaqla yeni asfalt-beton örtük döşənəcək. Bu işlər 60 min kv.m-ə yaxın sahəni əhatə edəcək.\nTexnoloji ardıcıllıqla aparılan tikinti işləri yekunlaşdıqdan sonra yol boyu yeni yol nişanları və məlumatverici lövhələr quraşdırılacaq, yolcizgi, yolgöstərici və piyada zolaqlarının çəkilişi işləri aparılacaq. Tərtib olunmuş qrafikə uyğun işlərin qısa müddət ərzində yekunlaşdırılması üçün əraziyə lazımi sayda qüvvə cəlb olunub.


Röya Tolikin söyüşlərinə cavab verdi: "Bunu yayan adamın..." - MINVAL.INFO\nRöya Tolikin söyüşlərinə cavab verdi: “Bunu yayan adamın…”\nXəzər TV-də veriliş aparan prodüser Tarix Əliyev (Tolik) Röyanın ünvanına söyüşlər deyib. Kadr arxasında baş verən bu hadisənin görüntüləri sosial şəbəkədə yayılıb. Tolikin uşaqların da olduğu çəkiliş meydançasında təhqiramiz ifadələr səsləndirməsi kəskin tənqidlə qarşılanıb.\nMinval.İnfo xəbər verir ki, Röya bu hadisəyə münasibət bildirib. Müğənni deyib ki, məlum videoya görə telefonuna çoxlu zənglər gəlib:\n“Telefonum dağılır… Buradan hamıya cavab verirəm. Pərdə arxası hər şey olur, adam ən əzizinə belə əsəbdən “əşşi, qələt edir filankəs” deyərək reaksiya verir. Bir sözlə, bunu yayan adamın tərbiyədən, əxlaqdan nə qədər uzaq olduğu artıq aydındır. Unutmayın, elə adamlar var ki, siz onu ədəb-ərkanlı tanıyırsınız, amma pərdə arxasında… Onların yanında mən belə toya getməliyəm. Tarix Əliyev kef elə, ancaq hər yerdə diqqətli ol! Həmişə deyirdim, amma qulaq asmırdın, indi yəqin ki, çatdı niyə bunu deyirdim”.\nTarix Əliyev isə baş verən olaylar haqqında fikrini instaqramda açıqlayıb:\n“Sənin atılan dırnağını bəzi müğənnilərə dəyişmərəm. Mənim üçün kiminsə fikri önəmli deyil, nə düşündükləri də. Sənin mənə olan münasibətin, mənim isə sənə qarşı olan bitməyən sevgim və sadiqliyim bəsdir. Buradan müğənni cismində məxluqlara səslənirəm, o videonu səhifələrdə paylaşmaq üçün jurnalist dostlarıma yollayanlar, siz niyə kadrları özünüz öz səhifənizdə paylaşmırsınız ki? Qorxusunuz məndən? Bilirsiniz ki, sizə veriləcək cavabım var. Cavabım nəslinizin yeddi qatından keçər? Bədbəxtlər! Siz üzümə yalnız gülərək videonu jurnalistlərə göndərib paylaş deyə bilərsiniz. Çünki özünüzün hünəri çatmaz ki, paylaşıb hər hansı rəy bildirəsiniz! Yaxşı ki, başqa ad deməmişəm, o dəqiqə deyərdiniz onu söyür. Bəyəm Röya adı bir dənədir. Bilmədən danışmayın, bəziləri kimi sözdə qazadığınız quyuya özünüz düşdünüz”.\nMəlumat üçün bildirək ki, iddialara görə, məlum video Sevil və Sevinc bacılarının sifarişi ilə paylaşılıb. Bununla verilişləri əlindən alınaraq Tolikə verilən əkiz bacılar prodüserdən öz qisasını alıb. Lakin onların Röya Ayxanla Tolkin arasını vurmaq planı baş tutmayıb.\nTarix: 2018/04/19 11:05


16-06-2020 13:33 / Bu xəbər 976 dəfə oxundu\nAzad Demokratlar Partiyasının sədri, istiqlalçı deputat Sülhəddin Əkbər iyunun 3-də "Azadlıq" Radiosuna verdiyi müsahibəyə görə üzləşdiyi ittihamlara cavab verib. Bununla bağlı o, geniş yazı ilə çıxış edib. Həmin yazını olduğu kimi təqdim edirik:\n"Əziz həmvətənlər. Mənim 03 iyun 2020-ci il tarixdə "Azadlıq” radiosunda yayılan müsahibəm, gözlənildiyi kimi, cəmiyyətin müəyyən kəsimlərində, dairələrində ciddi rezonansa, eyni zamanda müəyyən anlaşılmazlıqlara səbəb olmuşdur. Bu barədə mənə birbaşa və dolayısilə olan çoxsaylı müraciətləri nəzərə alaraq, vacib hesab edilən bəzi məsələlərə aydınlıq gətirmək istəyirəm.\nEyni zamanda mənimlə razılaşmamalarına rəğmən,öz tənqidi münasibətlərini siyasi etika çərçivəsində bildirənlərə də təşəkkür edirəm.\n1. Müsahibə haqqında qısa ümumi məlumat. İşin mahiyyətini bilmədən, öyrənmədən tələm-tələsik sui-qəsd nəzəriyyələri düzəldənlərə deyim ki, bu müsahibə 22 may 2020-ci il tarixdə götürülüb. Müddət təqribən 2 saat olub. Yəni, iki dəfə montaj olunduqdan, böyük hissəsi kəsildikdən sonra yayılan müsahibə danışdıqlarımın yalnız bir hissəsidir. Üstəlik, ciddi montaj qüsurları da var. Bu səbəblə də, təbii, bir çox anlaşılmazlıqlar və ziddiyyətlər ortaya çıxıb. Onu da bildirim ki, müsahibə mövzusunun nə olacağını öncədən bilməmişəm. Bunu nə mən soruşmuşam, nə də mənə deyilib.\n2. MTN-nin arxivi və onun açılması məsələsi. Ümumiyyətlə, "MTN-nin arxivi” geniş anlayışdır. Onun böyük bir hissəsi açıq olub. Burada söhbət konkret olaraq MTN-nin məxfi əməkdaşlarının şəxsi və iş dosyelərinin saxlandığı yerdən, yəni təşkilatın arxivinin bir hissəsindən, belə demək mümkündürsə, "agentura arxivi”ndən gedir. MTN-nin arxivinin açılması məsələsinin də bir neçə tərəfi var.\nBirincisi, təşkilatın məxfi əməkdaşlarının şəxsi və iş dosyelərinin saxlandığı yer istisna olmaqla, arxivin digər bölümlərinin açılması məsələsi mübahisə predmeti olmayıb. Çünki bu bölümlər, qeyd edildiyi kimi, açıq olub. Mübahisə predmeti olan məhz təşkilatın məxfi əməkdaşlarının şəxsi və iş dosyelərinin saxlandığı yer – "agentura arxivi” idi.\nİkincisi, arxivin təşkilatın məxfi əməkdaşlarının şəxsi və iş dosyelərinin saxlandığı bölümünün, yəni"agentura arxivi”nin açılmasının da iki yönü var:\nA. Arxivin təşkilatın məxfi əməkdaşlarının şəxsi və iş dosyelərinin saxlandığı bölümünün, yəni "agentura arxivi”nin ictimaiyyətə açılması. 1992-ci ilin oktyabr ayında Milli Məclisdə müzakirə edilən və mübahisə predmeti olan bu məsələ olub. Yəni, bir daha təkrar edirəm, mübahisə mövzusu MTN arxivinin təşkilatın məxfi əməkdaşlarının şəxsi və iş dosyelərinin saxlandığı bölümünün – "agentura arxivi”nin ictimaiyyətə açılması məsələsi olub. Bəli, mən həmin çıxışı etmişəm. Bu gün də həmin çıxışın o dövr üçün düzgün olduğu qənaətindəyəm. Doğrusu, həmin çıxış bir qədər də geniş olub, yəni tam verilməyib. Üstəlik, həssas mövzu olduğundan orada məsələnin bütün yönlərinə toxunmaq imkanı olmayıb.\n- dövlət müstəqilliyinin yenicə bərpa olunması, müstəqil dövlət quruculuğunun, onun institutlarının, o cümlədən Milli Təhlükəsizlik Nazirliyinin yenidən qurulmasının yenicə başlaması;\n- ölkədə inqilab baş verdiyindən Milli Təhlükəsizlik Nazirliyində şokun, qeyri-müəyyənliyin yaşanması, sistemin, demək olar ki, çalışmaması (həm əməkdaşlar, həm də məxfi əməkdaşlar qorxu və qeyri-müəyyənlik içində idilər), yəni iflic vəziyyətində olması;\n- həmin dövrdə Milli Təhlükəsizlik Nazirliyinin öncəlikləri sırasında əməkdaşların məsələsinin məxfi əməkdaşlar məsələsindən öndə olması;\n- milli kadr siyasətinin, kütləvi kadr dəyişikliyinin aparılmağa başlanması;\n- dövlət müstəqilliyinin yenicə bərpa olunması ilə birlikdə, ölkəmizin müharibə vəziyyətində, xarici təsirlərə açıq və həssas durumda olması;\n- milli maraqlarımızın təmin olunması üçün kəşfiyyat və təhlükəsizlik təminatının həyati önəm kəsb etməsi;\n- tamdəyərli, yetərli agentura-əməliyyat işi aparılmadan bu təminatın mümkün olmaması;\n- "agentura arxivi”nin açılması haqqında söhbətin getməsinin belə, onsuz da şokda olan agentura şəbəkəsini, demək olar ki, tam iflic vəziyyətinə gətirməsi;\n- MTN-nin arxivlərinin, o cümlədən "agentura arxivi”nin ictimaiyyətə açılması üçün qanunvericilik bazasının olmaması (MTN, dövlət sirləri haqqında qanunlar və MTN arxivlərinin açılmasını tənzimləyən qanunlar hazırlanmalı idi), bu işin də yenicə başlanması;\n- mövcud siyasi iqtidarın, o cümlədən şəxsən mənim bu sahədə hər hansı bir iş təcrübəmin olmaması;\n- eyni zamanda həmin çıxışı edərkən əlimdə SSRİ dövründə KQB ilə məxfi əməkdaşlıq etmiş yüksək vəzifə tutan şəxslər haqqında yetərli sənəd, fakt, dəlil və sübutların olmaması idi.\nB. Arxivin təşkilatın məxfi əməkdaşlarının şəxsi və iş dosyelərinin saxlandığı bölümünün xidməti istifadə, yəni MTN-in mən də daxil olmaqla, öz işçiləri üçün açılması. Arxivin bu hissəsi şəxsən mən də daxil olmaqla, MTN-nin rəhbərliyi, təbii, eyni zamanda bütün əməkdaşları üçün mənim orada işlədiyim bütün müddət ərzində bağlı olub. Bu, danılmaz, inkarolunmaz faktdır.\nMənim MTN-in birbaşa tabe olduğu prezidentdən əsas istəyim bu, yəni arxivin təşkilatın məxfi əməkdaşlarının şəxsi və iş dosyelərinin saxlandığı bölümünün xidməti istifadə üçün açılması olub. Çünki arxivin bu bölümü açılmadan tamdəyərli əməliyyat işinin qurulması və aparılması qeyri-mümkündür. Bunu sadə dillə izah etməyə çalışacağam. Deyək ki, 3-cü bir ölkə (məsələn, Gürcüstan) üzərindən düşmən Ermənistana qarşı hər hansı bir əməliyyat həyata keçirmək istəyirik. Bunun üçün təbii ki, öncə tamdəyərli kəşfiyyat-informasiya işi aparılmalıdır. Bu kəşfiyyat-informasiya işinin ayrılmaz tərkib hissələrindən biri də agentura-əməliyyat işidir. Deməli, bu iş üçün kəşfiyyatçılarla birlikdə, uyğun gələn məxfi əməkdaşlar – agentlər, etibarlı şəxslər və s. də seçilməlidir. Seçilən bu məxfi əməkdaşların, təbii, erməni dilini bilib-bilməməsi, ermənilərlə qohumluğunun olub-olmaması, nə zamansa ermənilərlə bir yerdə işləyib-işləməməsi, ermənilərin tabeçiliyində olub-olmaması və s. kimi çoxsaylı suallara aydınlıq gətirilməlidir. Digər tərəfdən, seçiləcək məxfi əməkdaşların bu iş üçün uyğun olub-olmaması da müəyyən edilməlidir. Bunun üçün də həmin şəxslərin şəxsi və iş dosyeləri əlçatan olmalıdır. "Agentura arxivi”nin MTN işçilərinə qapalı olduğu bir şəraitdə bu, necə edilə bilərdi? Bu, çox sadə bir misaldır. Təbii ki, arxivin bu hissəsinin xidməti istifadə üçün qapalı olması çox sayda ciddi, bəzən də həyati və həyati vacib məsələ və problemlərin həllinə imkan verməyib.\nBu səbəblə, SSRİ dövründə KQB ilə məxfi əməkdaşlıq edən, hərəkat daxilində yerləşdirilən, sonra da hakimiyyətdə yüksək vəzifələr tutan bu şəxslərin öncə müəyyən edilməsi, sonra da onlar haqqında məhkəmədə sübut sayıla biləcək fakt, sənəd, dəlil və sübutların toplanması, təbii ki, ardınca onların ifşa olunması və neytrallaşdırılması da mümkün olmayıb. Ortaya siyasi iradə qoyulmayıb. Bu barədə dilə gətirilən tənqidi fikirlərin nəyinə etiraz edirsiniz? Və bu etiraz edənlər kimlərdir? 4 iyun qiyamınadək arxivin bu bölümü MTN işçilərinin üzünə, o cümlədən nazirin I müavini kimi şəxsən mənim üzümə bağlı olmayıbmı? Axı "agentura arxivi”nin xidməti istifadə üçün (!) qapalı olmasının, 1 ildən çox qapalı saxlanılmasının bir məntiqi izahı olmalıdır, ya yox?\nCavab: Nazirlik əməkdaşlarının mənə verdiyi məlumata görə, 20 Yanvar ərəfəsində və ondan sonra arxivlə bağlı böyük miqyaslı "təmizlik” və "yenidənqurma” işləri aparılıb. Həmin dövrdə arxivin təşkilatın məxfi əməkdaşlarının şəxsi və iş dosyelərinin saxlandığı bölümündəki tam məxfi məlumatların bir hissəsinin əlavə elektron və çap variantı hazırlanıb. Mənə çap variantı təqdim edilib. Mən gördüm ki, orada təşkilatın məxfi əməkdaşlarının şəxsi və iş dosyelərində saxlanılan tam məxfi məlumatların bir bölümü, istənilən məxfi əməkdaşın kimliyi haqqında yetərli əməliyyat məlumatı mövcuddur. Mən bu məlumatları araşdırmışam, əlavə əməliyyat məlumatları toplayaraq onları "möhkəmləndirmişəm” və hakimiyyətdə yüksək vəzifə tutanların bir qrupu haqqında, tutduğum vəzifənin tələbinə uyğun olaraq, prezidentə məlumat vermişəm.\nBu məlumat kağız parçasında əllə yazılmış adlar və soyadlarından ibarət olub. Heç bir yerdə rəsmi qeydiyyata düşməsin və heç bir izi qalmasın deyə, bu yolu seçmişəm. Prezidentlə görüşdə siyahıda adları olanların adlarını (ortam dinləməsinin mümkünlüyünü nəzərə alaraq) səsləndirməmişəm. Sadəcə, siyahıda adı olan həmin vəzifəli şəxslər haqqında MTN-nin "agentura arxivi”ndə onların KQB ilə məxfi əməkdaşlıq etmələri ilə bağlı müvafiq məlumatların olması və bu səbəblə, onların tutduğu vəzifələrdə qalmasının milli təhlükəsizlik baxımından düzgün olmaması haqqında fikirlərimi bildirmişəm. Yəqin ki, buna etiraz etməzsiniz. Çünki bu, birbaşa mənim vəzifəm idi.\nOrada müzakirə predmeti olan kritik məsələ yenə də arxivin təşkilatın məxfi əməkdaşlarının şəxsi və iş dosyelərinin saxlandığı bölümünün xidməti istifadə üçün açılması olub. Qeyd edim ki, məhz bu mövzunu Prezident özü açıb və məndən müəyyən şərtlə (şərtə müsahibədə toxunmuşam) "agentura arxivi”nin xidməti istifadə üçün açılmasına razılıq verməyim istənilib. Şərtdən bəhs edərkən yenə də heç bir ad çəkməyib. Həmin görüşdə nə mənim, nə də Əbülfəz bəyin tərəfindən heç bir ad səsləndirilməyib.\nMən Prezidentin bu təklifi konkret olaraq hansı səbəbdən irəli sürdüyünü bilmirəm. Çünki mən, dediyim kimi, "agentura arxivi”nin xidməti istifadə üçün şərtli açılmasına razı olmadığımı və istefa verməyə hazır olduğumu həmən bildirmişəm. Bu səbəblə, heç bir sual da verməmişəm.\nMən bu məsələ ilə bağlı yalnız öz şəxsi mülahizəmi söyləyə bilərəm. İlk növbədə qeyd edim ki, mən həmin dövrdə Moskvanın həm daxildən, həm də xaricdən Prezidentə təzyiq edə biləcəyini istisna etmirəm. Çünki Kreml postsovet məkanının bütün yeni dövlətlərinin siyasi rəhbərliyinə müxtəlif məsələlərlə bağlı təzyiqlər edirdi. Bu, sirr də deyil. Bu təzyiq, əslində, hər zaman olub, bu gün də davam edir. O da nəzərə alınmalıdır ki, adları "agentura arxivi”ndə gizli saxlanılan keçmiş KQB-nin Azərbaycan Respublikasındakı məxfi əməkdaşlar şəbəkəsi Moskvanın buradakı ən güclü və dərin "yumşaq gücü” idi. Və mən əminəm ki, həmin güc zamanında neytrallaşdırılsaydı, Azərbaycanın tarixi tam başqa istiqamətdə inkişaf edə bilərdi.\nOla bilsin, Prezidentdə məndə olmayan əlavə məlumatlar da olub. Bu, təbiidir. Və o kimlərisə, nələrisə, nədənsə qorumaq istəyib. Yaxud, burada mənim bilmədiyim tamamilə başqa amillərin təsiri olub. Bilmirəm.\nAncaq bu etirazçılar nəzərə almalıdırlar ki, mən milyonlarla Azərbaycan vətəndaşının 27 ildir haqlı olaraq qoyduğu suallara, çox gec də olsa, ümumi şəkildə cavab verməliyəm: Vaxtında bu "agentura arxivi” niyə açılmadı? Mən bu insanlara necə izah edim ki, bu "agentura arxivi” yalnız sizə deyil, heç bizə, yəni MTN-in rəhbərliyinə və əməkdaşlarına da açıq olmayıb. Sovet İmperiyasının ölkəmizdəki məxfi əməkdaşlar şəbəkəsi Azərbaycan Respublikasının dövlət sirri ola bilərmi? Təbii ki, xeyr. O zaman adları MTN-in "agentura arxivi”ndə gizli saxlanılan keçmiş KQB-nin Azərbaycan Respublikasındakı məxfi əməkdaşlar şəbəkəsi nə üçün ifşa olunaraq neytrallaşdırılmadı? Mən bu adamlara necə cavab verim? Nə deyim? Axı onlar bu sualları sizə deyil, birbaşa məhz mənə ünvanlayırlar. Çünki bu suallara tutarlı cavab verə biləcək, demokratik düşərgəyə aid olan və həyatda qalan yeganə sabiq vəzifəli şəxs mənəm.\nDigər tərəfdən, bu "agentura arxivi” yalnız bir müddət ərzində xidməti istifadə üçün qapalı olsaydı, bəlkə də, onu necəsə izah etmək olardı. Çox təəssüf ki, mənim orada işlədiyim bütün müddət ərzində üzümüzə qapalı olub. Axı bu, danılmaz, inkarolunmaz faktdır.\nHörmətli xanımlar və bəylər. Bir qədər sakitləşdikdən sonra bu suallara cavab axtarışına siz də çıxsanız, məncə daha faydalı olar.\nYeri gəlmişkən, onu da nəzərə alın ki, demokratik hakimiyyət dövründə bizim girə bilmədiyimiz həmin "agentura arxivi” həm bizdən öncə, həm də biz yola salındıqdan sonra xidməti istifadə üçün açıq olub və bu gün də açıqdır. Deməli, onu İlhüseyn Hüseynov da, Nəriman İmranov da, Namiq Abbasov da, Eldar Mahmudov da, Mədət Quliyev də, Əli Nağıyev də görə bilər, əsas məsələ o imiş ki, bu "agentura arxivi”ni demokratlar, MTN-in gənc milli kadrları görməsin.\nİndi həmin şəbəkəyə daxil olanların hamısı rahatlayıb, çünki xüsusi bir problemləri, "agentura arxivi”nin xidməti istifadəyə açılmasından dolayı qorxuları yoxdur. Əmindirlər ki, adları orada rahatca "uyuyacaq”.\nBurada bir məsələni də xüsusi vurğulamaq və sizi yenə düşünməyə dəvət etmək istəyirəm: ”Sizcə adları həmin "agentura arxivi”ndə bu gün də uyuyan "demokratlar” həqiqətən Azərbaycanda demokratik rejimin qurulmasını istəyərlərmi? Onlar Azərbaycanda həqiqi demokratik rejimin qurulduğu halda, "agentura arxivi”nin açılmasının yenidən gündəliyə gələcəyini bilmirlərmi? O halda, sizcə onlar real olaraq kimin yanında olarlar?” Bu sualların sayını artırıb sizi çox gücə salmaq niyyətində deyiləm. Axı düşünmək eyni zamanda güc və səbr tələb edir.\nƏziz həmvətənlər, əmin olun ki, mən bunların hamısını və burada yaza bilmədiyim çox şeyi nəzərə almışam və verdiyim həmin açıqlama əsasən tarix üçün verilən, gələcəyə, gənc nəsillərə yönəlik olan bir açıqlamadır. Çünki mən o qədər sadəlövh adam deyiləm ki, bu gün, mövcud şərait və şərtlərədə bu "agentura arxivi”nin ictimaiyyətə açılmasını gözləyim. Ancaq gün gələcək, o günü biz görməsək də, bütün həqiqətlər olmasa da, onların mütləq əksəriyyəti üzə çıxacaq. Bir sözlə bu, zamana ehtiyacı olan məsələdir.\n5. Rəsmən kimə "agent” deyilə bilər? Yeri gəlmişkən, Azərbaycanın bir aktual probleminə də toxunmaq istərdim. Problem odur ki, istənilən adam, demək olar ki, istədiyi adama çox asanlıqla "agent” deyə bilir. Axı bu, çox ağır ittihamdır. Əldə məhkəmədə qəbul ediləcək sübut və dəlillər olmadan kiməsə yönəlik belə ağır ittihamı necə irəli sürmək olar?\nAzərbaycana qarşı intensiv psixoloji, informasiya müharibəsinin aparıldığı, həqiqət, yarı-həqiqət və yalandan ibarət "şeytani kokteyllər”in atıldığı, informasiya məkanının getdikcə daha çox çirkləndirildiyi mövcud şəraitdə, bilərəkdən və ya bilməyərəkdən, hər hansı bir adama "agent” demək problem deyil. Əsas problem onun sübut olunmasıdır.\nBir adama "agent” deyilməsi və bunun sübut olunması üçün məhz onun şəxsi və iş dosyesinin əlinizdə olması lazımdır. Bu dosyelərdə olan ən başlıca dəlil və sübutlar da onların içində olan və şəxsin öz əli ilə qol çəkdiyi məxfi əməkdaşlıq haqqındakı iltizam və öz əli ilə yazdığı, ən azı, bir informasiyadır. Təbii, əməliyyat işçiləri və hüquqşünaslar bu detalları daha dəqiq bilirlər.\nNadir hallarda olsa da, məxfi əməkdaş, yəni agent haqqında əlaqədə olduğu KQB və ya MTN əməkdaşı da rəsmi açıqlama və ya ifadə verə bilər. Şübhəsiz, bu da nəzərə alınmaya bilməz. Və bir də məxfi əməkdaşın özü etirafçı ola bilər. Mənim şəxsi təcrübəmdə, çox az sayda olsa da, belə hallar olub. Mən də həmin dövrdə əlimdə əsaslı operativ informasiyanın olmasına rəğmən, istəsəm də, istəməsəm də, bütün bu halları nəzərə almaq zorunda idim.\n6. "Dərin dövlət” və "dəyişməz hakimiyyət” haqqında. Fürsətdən istifadə edərək, xüsusi önəm verdiyim bir məsələyə də, çox qısa olsa da, toxunmaq istəyirəm.\nMəlum olduğu kimi, dövlətdə davamlılıq əsasdır. Dövlətin davamlı olması üçün davamlı, siyasi hakimiyyətin və iqtidarların dəyişməsindən asılı olmayaraq, milli siyasət aparılmalıdır. Bunun üçün də "Dərin dövlət” və "dəyişməz hakimiyyət” qurulmalıdır.\n"Dərin dövlət” Konstitusiya və qanunlara ziddi olaraq, dövlət daxilində qurulan "paralel dövlət”lə qarışdırılmamalıdır. "Dərin dövlət” dedikdə, milli dövlətin görünməyən, gizli, dərinliklərdə olan hissəsi nəzərdə tutulur. "Dərin dövlət” milli dövlətin dərində olan, eyni zamanda qanuni olan ayrılmaz hissəsidir.\n"Dərin dövlət”i, yəni milli dövlətin dərin hissəsini qurmaq qurucu babalarımızın, müasir dövrdə isə milli dövlətçiliyimizi bərpa edən bizlərin vəzifəsi idi. Çox təəssüf ki, nə qurucu babalarımız, nə də biz bu taleyüklü, dərin strateji vəzifənin öhdəsindən gələ bilmədik.\nHəmin dövrdə çoxsaylı hərəkatçılar, cəbhəçilər də, bilərəkdən və ya bilməyərəkdən, bu işdə birbaşa iştirak ediblər. Onları milli azadlıq hərəkatının, müstəqilliyini yenicə bərpa etdiyimiz dövlətimizin və demokratik siyasi hakimiyyətin taleyi çox narahat edirdi. Səs-küy salmadan, heç bir qarşılıq gözləmədən Vətən üçün çalışan bu gənclər (o zaman əksəriyyəti gənc idi) kadrların seçilməsində, ilkin yoxlanışında və yerləşdirilməsində iştirak ediblər, ölkədə və ətrafında baş verən hadisələr, hərəkatda, cəbhədə və hakimiyyətdə olan ayrı-ayrı şəxslər və s. barədə məlumatların toplanmasında, ələlxüsus ilkin dövrdə, yardımçı olublar. Çünki həmin dövrdə, qeyd etdiyim kimi, mənim MTN-də müsbət mənada (o da dolayısilə) tanıdığım yalnız bir əməkdaş var idi.\nÇox təəssüf ki, biz demokratik siyasi hakimiyyətimizi qoruya, milli dövlətimizi qura və təbii, onun davamlılığını təmin edə bilmədik. Təbii ki, "Dərin dövlət”imizi qurmağımız üçün bizə nə aman, nə də zaman verildi. Doğrudur, həmin dövrdə mümkün olan ən yüksək sürətlə milli kadrlarımızı əməkdaş olaraq yerləşdirməyə, xüsusi məktəbimizi açmağa nail ola bildik. Lakin sözün həqiqi mənasında milli olan məxfi əməkdaşlar şəbəkəsini – gizli milli şəbəkəni qura bilmədik. Səbəbləri bəllidir.\nÇox təəssüf ki, biz "Dərin dövlət”imizi, gizli milli şəbəkəmizi, bu səbəblə də "dəyişməz hakimiyyət”imizi qura bilmədik. Əgər qura bilsəydik, nə hərbi qiyam, nə də dövlət çevrilişi baş tutmazdı. Baş tutsaydı belə, qiyamçı və çevrilişçilər uzun müddət duruş gətirə bilməzdi. Çünki "Dərin dövlət” və "dərin şəbəkə” buna imkan verməzdi.\nƏziz həmvətənlər. Biz əgər milli dövlət qurmaq, onun davamlılığını təmin etmək və siyasi iqtidarların dəyişməsindən asılı olmayan "dəyişməz hakimiyyət” təsis etmək istəyiriksə, "Dərin dövlət”imizin qurulması mütləq şərtdir!\n8. "Mehri dəhlizi” əməliyyatı haqqında. Ciddi montaj qüsurlarından biri də məhz bu məsələ ilə bağlıdır. Montaj qüsuru ucbatından müsahibədə belə alınır ki, guya mən Füzulidə "Mehri dəhlizi” əməliyyatının müzakirə olunduğunu və Prezident Əbülfəz Elçibəyin bu əməliyyata qarşı çıxdığını söyləyirəm. Halbuki mərhum Prezident Əbülfəz Elçibəylə Füzulidə olan söhbətdə bu məsələ ümumiyyətlə, müzakirə predmeti olmayıb. Bu səbəblə, təbii ki, onun bu əməliyyata qarşı çıxmasından da söhbət gedə bilməzdi. Orada əsas müzakirə mövzusu İsa Qəmbərin müdafiə nazir təyin olması məsələsi olub. Əbülfəz bəy də məhz buna etiraz edib.\n"Mehri dəhlizi” əməliyyatı haqqında məsələnin müzakirəsi isə öncə Milli Məclisin sabiq sədri İsa Qəmbərlə mənim aramda olub. Sonra isə biz birlikdə Zəngilan rayonuna gedərək, bu məsələni Zəngilan rayonunun sabiq icra başçısı İlham Hüseyn və adının çəkilməməsini xahiş edən bir hərbçi ilə müzakirə etmişik. Onlardan "Mehri dəhlizi”nin açılmasının mümkünlük dərəcəsini müəyyən etmək üçün döyüşlə kəşfiyyat əməliyyatı keçirilməsinin mümkün olub-olmaması soruşulub. Onlar da bu suala müsbət cavab verib. Və bununla qalmayıblar, 10 aprel 1993-cü ildə qarşıya qoyulan vəzifəyə uyğun olaraq (əslində, daha geniş miqyaslı), çox uğurlu əməliyyat keçiriblər. Zəngilan rayonunun sabiq icra başçısı İlham Hüseynin ümumi rəhbərliyi ilə keçirilən bu uğurlu əməliyyat nəticəsində Ermənistan Respublikasının Qafan rayonu ərazisində təqribən 30 km enliyində və 8 km dərinliyində olan ərazi və 7 kənd ələ keçirilib. Yalnız ABŞ, Rusiya və Türkiyə üçlüyünün duruma siyasi-diplomatik müdaxiləsindən sonra hərbi qüvvələrimiz bu əraziləri tərk edib. Əslində, məqsəd qeyd etdiyim kimi, ərazinin tutulub əldə saxlanılması deyildi, sadəcə döyüşlə kəşfiyyat əməliyyatının keçirilməsi idi.\nİkincisi, mənim Prezident Əbülfəz Elçibəyin (formal olaraq) ləğv edilmiş 123-cü alayın əsasında 709-cu briqadanın yaradılmasına razılıq verməsini tənqid etməyimə etiraz edənlər bu barədə qərarın Dövlət Müdafiə Komitəsində, yəni kollegial qaydada qəbul edildiyini bildirirlər. Bu, doğrudur, lakin məsələnin mahiyyətinə həlledici təsir edəcək amil deyil. Çünki Dövlət Müdafiə Komitəsinə də Prezident rəhbərlik edir. Təbii ki, təqdimatı da DMK-nın üzvü olan müdafiə naziri verməlidir. Ən azı, formal baxımdan belə olmalıdır. Mən, təbii ki, orada olmamışam və kimin bunu hansı arqumentlərlə əsaslandırdığını da bilmirəm. Burada prinsipial məsələ demokratik hökumətin fevral ayında çox çətinliklə ələ aldığı təşəbbüsü 01 aprel 1993-cü ildə öz əli ilə qarşı tərəfə verməsi, qarşı tərəfin revanş götürməsi və ardınca "Hərbi Birlik” yaradaraq (03 aprel 1993-cü il) üsyan bayrağı açmasıdır. Mənim bu məsələyə ağrılı reaksiya verməyimin əsas səbəbi də budur.\nHazırda məlum səbəblər üzündən nə obyektiv məhkəmə istintaqının, nə də obyektiv tarixi araşdırmaların aparılması üçün lazımi şərait və şərtlər yoxdur.\nEyni zamanda, onu da qeyd edim ki, şübhəsiz, mənim də səhvlərim olmamış deyildir. Çünki gənc və təcrübəsiz idim. Lakin mən nə hadisə yerindən, nə məsuliyyətdən, nə də cəzadan qaçmamışam, yayınmamışam. Bu işə görə iki dəfə həbs olunmuşam. Yeri gəlmişkən, ikinci dəfə həbs olunan yeganə (!) şəxsəm. Təəssüf ki, hadisə yerindən, hətta ölkədən belə, qaçanlarımız da olub. Özü də hara... Bu, necə olur?\nƏziz həmvətənlər. Sonda qeyd etmək istəyirəm ki, istənilən xəstəliyin qarşısını almaq onu müalicə etməkdən qat-qat asandır. Bu səbəblə, təhlükənin qabağını almağa yönəlik preventiv (önləyici) siyasət daha səmərəli və effektlidir. Preventiv siyasət risklərin – təhlükənin ortaya çıxma ehtimallarının vaxtında müəyyən edilməsini və ortadan qaldırılmasını tələb edir. Biz isə nəinki önləyici siyasət izləmədik, təhlükənin ortaya çıxma ehtimallarını vaxtında müəyyən etmədik və ortadan qaldırmadıq. Əksinə, gözümüzün önündə risklər çağırışlara, çağırışlar təhdidlərə döndü, ardınca aktuallaşdı. Bu zaman artıq geçikmiş olaraq görülən tədbirlər belə yarımçıq oldu. Yəni, aktual təhdidlər belə, tam ortadan qaldırılmadı (fevral-mart 1993-cü il). Nəticədə əldə edilən uğurlar tam qələbəyə çevrilmədi. Və təhlükəsizlik problemləri residiv verməyə, daha güclü şəkildə təkrarlanmağa başladı (1 aprel 1993-cü il). Və artıq bu zaman qarşı tərəf güc balansında üstünlüyü ələ keçirmişdi. Bədxassəli şiş kimi ölkəni, dövlət orqanizmini bürüyən çoxsaylı problemlər, o cümlədən hərbi və təhlükəsizlik sahəsində olan problemlər öz inkişafının son mərhələsinə keçmiş, mürəkkəbləşmiş və ağırlaşmışdı. Əslində, ölkəni dağılma mərhələsində olan, intoksikasiya verərək bütün dövlət orqanizmini zəhərləyən bu bədxassəli şişdən kimsə qurtara bilməzdi. Necə ki, qurtarıla bilmədi...\nTarix bir variantlıdır, alternativ variantı yoxdur, eyni zamanda tarixin təkərini kimsə geri döndərə bilməz. Odur ki, bir daha təkrar olunmasın deyə, millət olaraq buraxdığımız taleyüklü səhvlərdən acı dərslər çıxarmalı və irəli – gələcəyə baxmalıyıq. Çünki qarşıdan yeni geopolitik fırtına gəlir, vaxtımız da çox azdır. Azərbaycan xalqı toparlanmalı, milli həmrəyliyə və birliyə nail olmalı, təşkilatlanmalı və qarşıdan gələn yıxıcı fırtınada ayaqda durmağa çalışmalıdır. Əks təqdirdə, qorxuram ki, birinci geopolitik fırtınada (9 noyabr 1989-cu il – 25 dekabr 1991-ci il) olduğu kimi, xalqımız yenə də hazırlıqsız yaxalansın...\nTanrı sizləri və Azərbaycanı qorusun! Amin.\nHörmətlə, Sülhəddin Əkbər\nistiqlalçı millət vəkili,\nXüsusi qeyd: Bu açıqlamanın yayılmasının yubadılmasının səbəbi Azərbaycan Respublikasının Daxili İşlər Nazirliyinin 7-8 iyun 2020-ci il tarixdə Bakı şəhərinin Yasamal rayonunda insan hüquq və azadlıqlarının kobud şəkildə pozulması, insan ləyaqətinin açıq şəkildə alçaldılması ilə müşayiət olunan qeyri-adekvat, təhrikçi və qəbuledilməz əməliyyat keçirməsi və bu məsələnin ölkə gündəliyini dəyişməsidir. Mən də əlavə böhtanlara rəvac verməmək üçün gözləməli oldum".


Səudiyyə İrana şərt qoydu\n09:06 5 Yanvar 2016\nSəudiyyə Ərəbistanı İranladiplomatik münasibətlərin bərpa olunması şərtlərini açıqlayıb.\nANS PRESS-in məlumatına görə, Səudiyyə Ərəbistanının BMT yanında daimi nümayəndəsi Abdulla əl-Müəllimi hesab edir münasibətlər yalnız İranın krallığın və həmçinin ölkələrin daxili işlərini qarışmayacağı təqdirdə normallaşa biləcəyini söyləyib.\nSəudiyyə Ərəbistanı xarici işlər naziri Adil əl-Cubeyr İranla diplomatik əlaqələrin kəsildiyini bəyan edib. Nazir bildirib ki, iranlı diplomatlara ölkəni tərk etmək üçün 48 saat vaxt verilib.\nNimr ən-Nimr 2012-ci il, iyulun 8-də ölkədə qarşıdurmaların yaradılması və qanunsuz etiraz aksiyalarının keçirilməsində ittiham edilərək həbs olunub. Məhkəmə onun edam edilməsi barədə qərarı 2014-cü ilin oktyabr ayında verib. İran - Səudiyyə Ərəbistanının regiondakı əsas rəqibi - qərara dərhal sərt reaksiya vermişdi.


Nəsimi rayonunda Müəllim günü qeyd olunub FOTOLAR | Sia.az\nNəsimi rayonunda Müəllim günü qeyd olunub FOTOLAR Təhsil - 04.10.2016 12:54 - Oxunma sayı: 9180\nNəsimi rayon İcra Hakimiyyətinin təşkilatçılığı ilə Beynəlxalq Müəllim günü münasibəti ilə rayon rəhbərliyi və ictimaiyyəti, təhsil işçilərinin iştirakı ilə bayram tədbiri keçirilib. SİA-nın xəbərinə görə, tədbirdə çıxış edən Nəsimi rayon İcra Hakimiyyətinin Başçısı Asif Əsgərov Ulu Öndərimiz Heydər Əliyevin Azərbaycan təhsilinə olan diqqət və qayğısından danışıb, Prezident İlham Əliyevin səyləri nəticəsində son illər ərzində respublikamızda tikilən və əsaslı təmir olunan təhsil müəssisələri, təhsil işçilərinin sosial müdafiəsinin möhkəmləndirilməsi istiqamətində atılan addımlar, Azərbaycan təhsilinin inkişafında böyük rolu olan Heydər Əliyev Fondunun Prezidenti, millət vəkili Mehriban Əliyevanın gördüyü işlər və keçən təhsil ilində rayonun təhsil müəssisələrinin uğurları barədə məlumat verib.\nAsif Əsgərov bildirib ki, Ümummilli Lider Heydər Əliyev həmişə müəllim əməyini yüksək qiymətləndirib, müəllim haqqında xoş sözlər söyləyib. O, öz müəllimlərini minnətdarlıqla xatırlayar, onların xidmətləri haqqında ürəkdolusu danışardı. Ulu Öndər Heydər Əliyev ölkəmizə rəhbərlik etdiyi bütün dövrlərdə həmişə müəllimə hörmət və ehtiramla yanaşıb, onların maddi vəziyyətinin, rifah halının yaxşılaşdırılması qayğısına qalmışdır. Ulu Öndərimiz öz çıxışlarında hər zaman qeyd etmişdir ki, "Təhsil millətin gələcəyidir", "Hər bir xalqın səviyyəsini onun bilik səviyyəsi müəyyən edir". Onun siyasətini uğurla davam etdirən Prezident İlham Əliyev tərəfindən ölkəmizdə təhsilə olan diqqət və qayğı göz qabağındadır. Hər il xeyli təhsil işçisinə əməkdar müəllim adı, Prezident təqaüdü və bir sıra dövlət təltiflərinin verilməsi buna əyani sübütdür. Son illərdə ölkədə yeni məktəb binalarının tikintisi və köhnələrinin əsaslı təmiri böyük vüsət alıb.\nHeydər Əliyev Fondu və onun Prezidenti, Azərbaycanın birinci xanımı, Millət vəkili Mehriban xanım Əliyevanın səyləri nəticəsində nəinki respublikamızda, eləcə də onun sərhədlərindən kənarda yeni məktəblərin tikintisi və köhnələrinin təmiri istiqamətində böyük işlər görülüb.\nTədbirdə çıxış edənlər təhsilə və təhsil işçilərinə göstərilən diqqət və qayğıya görə Azərbaycan Respublikasının Prezidenti cənab İlham Əliyevə öz dərin minnətdarlıqlarını və ehtiramlarını bildiriblər. Tədbirdə iştirak edən təhsil işçisinə rayon İcra Hakimiyyəti tərəfindən hədiyyələr və gül dəstələri təqdim olunub.


Maykl Ceksonun məzarı ilə bağlı - HƏQİQƏTLƏR ÜZƏ ÇIXDI - xeberler - BiG.AZ\nMaykl Ceksonun məzarı ilə bağlı - HƏQİQƏTLƏR ÜZƏ ÇIXDI\n“The Mirror” qəzetinin xəbərinə əsasən, Cekson səhnə kostyumu, ağ əlcəkləri də daxil olmaqla musiqi həyatına damğa vuran əşyaları ilə birlikdə dəfn edilib. Ailə qızıl qapaqlı tabutu oğrulardan qorumaq üçün betonlayıb.\nCeksonun övladları isə “Ata, səni çox sevirik, sənin üçün çox darıxacağıq” yazılı kağızları tabuta yerləşdiriblər. Qeyd edilir ki, tabutun qiyməti 18 min dollardır və Pop kralına parik taxılıb və saçları çiyninə qədər uzanıb. Bir makiyaj ustası isə Ceksona makiyaj edib.\nBölmə: Xəbərlər Oxunub: 1618 Tarix: 25.06.2019\nGürcüstanda 728 nəfər koronavirusa yoluxub, 509 nəfər sağalıb\nABŞ 30 ildə ilk dəfə nüvə bombası partlatmaq FİKRİNƏ DÜŞDÜ\nOlendede bele olesen.


Vikipediya:Ana Səhifə:Xəbərlər/dekabr 2017 — Vikipediya\nVikipediya:Ana Səhifə:Xəbərlər/dekabr 2017\nBu gün 26 iyun 2022, Bazar (İlin 25. həftəsi); bu an saat 15:37 UTC\nReyhan Camalova ABŞ və Hindistanın birgə təşkilatçılığı ilə noyabrın 28-dən 30-dək Hindistanda keçirilmiş Qlobal Sahibkarlıq Forumunda "Rainergy" layihəsi ilə Azərbaycanı təmsil edib.\nMisirin Sinay yarımadasındakı Bir al-Abd şəhərində yerləşən Al-Ravda məscidində cümə ibadəti zamanı törədilmiş hücum zamanı azı 305 nəfər həlak olub.\nArgentina donanmasına məxsus sualtı qayıq itib. Göyərtəsində 44 heyət üzvü olan San-Xuan sualtı qayığı Argentina sahillərindən 430 km (270 dəniz mili) aralıda yoxa çıxıb.\nABŞ tarixinin ən səs-küylü serial qatillərdən biri hesab olunan Çarlz Menson 83 yaşında saxlanıldığı həbsxanada ölüb.\nDünyaca məşhur XVI əsr intibah rəssamı Leonardo da Vinçinin İsa peyğəmbəri təsvir edən (şəkildə) Dünyanın xilaskarı (Salvador Mundi) adlı tablosu açıq hərracda 450,3 milyon dollara satılıb.\nSon ölümlər: Camal Mustafayev, Çarlz Menson, Rafiq Hüseynov\nAzərbaycan Milli Elmlər Akademiyasının, Təhsil Nazirliyinin, Gənclər və İdman Nazirliyinin birgə təşkilatçılığı ilə Azərbaycanın gənc alimlərinin birinci qurultayı keçirilib\nİspaniya parlamenti ev heyvanlarının statusunu müəyyənləşdirən qanuna dəyişiklik edib. Yeni qanuna görə, ev heyvanları artıq mülkiyyət hesab edilməyəcək. Onlar canlı varlıq statusu almaqla hüququn subyektinə çevrilirlər.\nİslam Əməkdaşlıq Təşkilatı Şərqi Qüdsü Fələstinin paytaxtı kimi tanıyıb. Bu barədə təşkilatın dekabrın 13-də Türkiyənin İstanbul şəhərində keçirilən növbədənkənar sammitinin nəticələrinə əsasən yayımlanan rəsmi məlumatda bildirilir.\nİraq Respublikasının baş naziri Heydər əl-Abadi İraq Şam İslam Dövləti terror təşkilatının İraqdan tamamilə təmizləndiyini bildirib.\nİranda hakimiyyətə qarşı etiraz nümayişləri dalğası başlayıb.\nMənbə — "https://az.wikipedia.org/w/index.php?title=Vikipediya:Ana_Səhifə:Xəbərlər/dekabr_2017&oldid=4159707"\nBu səhifə sonuncu dəfə 5 dekabr 2017 07:10 tarixində redaktə edilib.


Xocalı soyqırımı – bəşəriyyətə qarşı yönəlmiş ən dəhşətli vandalizm aktı - XALQQAZETI.COM\nHər ilin fevral ayında ölkəmizdə dərin hüznlə qeyd edilən Xocalı soyqırımı tədbirlərinin məzmunu nə qədər tükürpədici, ürəkağrıdıcı olsa da, bunun mahiyyətində böyük bir vətənpərvərlik, vətənsevərlik motivləri də var. Ölümün gözünə dik baxa bilməyin özü hər kəsdən daxili bir güc, inanılmaz fədakarlıq, cəsarət tələb edir. Xocalılar bu cəsarəti bacardılar. Öləndə də erməninin qarşısında diz çökmədilər, əyilmədilər, əqidələrindən dönmədilər. Ermənilər necə ki, ulu öndər Heydər Əliyevdən qorxurdular, müəyyən qədər də Xocalıdan ehtiyat edib çəkinirdilər. Xocalılar ağaca sarınıb diri-diri yandırılanda da, dəmir kəlbətini ilə dırnaqları, dişləri çıxarılıb şok vəziyyətinə düşəndə də bu qaniçənlərin tələb etdiyi “Qarabağ erməninindir!” – ifadəsini dillərinə gətirmədilər, “Qarabağ Azərbaycanındır!” – deyərək hayqırdılar və erməni faşistlərini vahiməyə saldılar. Hətta adını həkim qoyub, acizliyini, gücsüzlüyünü 8-9 yaşlı uşaqlara göstərən, onların dərisini soyub ölümlərinin vaxtını ölçən Zori Balayan kimi vəhşiyə də körpələr “Qarabağ bizimdir!” – dedilər.\nSiz millətin nümayəndəsinin Vətən qeyrətinə fikir verin! Onlar “Qarabağ erməninindir!” – deməsələr alovun dilləri arasında diri-diri yanacaqlarını, desələr – azad ediləcəklərini bilə-bilə “Vətən” adını yüksək tutaraq, əqidələrindən dönmədilər. Özlərinin mənəvi cəhətdən ölməzlikləri ilə erməniyə qalib gəldilər, düşməni sarsıtdılar, dünyanın gözü qarşısında ona faşist, qaniçən və vəhşi damğası vurdular. Ermənilər nə qədər öz havadarlarına bel bağlasalar da, bu damğa onların alnından heç vaxt silinməyəcək.\nErməni öyünməsin ki, müharibədə qalib gəlib. Bu, müharibə deyildi, bu, Mixail Qorbaçov satqınlığının, ikiüzlüyünün, riyakarlığının zirvəsi idi. Biz nə Xocalı soyqırımı vaxtı, nə də digər qırğınlar zamanı ermənilərlə müharibə aparmamışıq. Çünki ermənilər xaincəsinə bizə qarşı soyqırımı törədəndə bizim nə ordumuz, nə də silah-sursatımız var idi. SSRİ dövründə Qorbaçovun əmri ilə bizim bütün silahlarımız əlimizdən alınmışdı. Azərbaycan və Ermənistan böyük bir SSRİ “ailəsinin” eyni hüquqlu üzvləri olsalar da, qanlı imperiya tərəfindən biz tərk-silah edildik, ermənilər isə ən müasir silahlarla silahlandırıldılar. Belə vəziyyətə heç bir vəchlə müharibə demək olmaz. Müharibə indi başlayacaq. Əsl müharibə Azərbaycan Prezidentinin – Silahlı Qüvvələrimizin Ali Baş Komandanın əmri ilə başlanacaq.\nMəlumdur ki, müəyyən dövrlərdə müxtəlif millətlərin nümayəndələrinə qarşı soyqırımlar törədilib. Təəssüf ki, Azərbaycan xalqı da son 200 il ərzində ermənilər tərəfindən bir neçə dəfə soyqırımlarına məruz qalıb. Niyə son 200 il deyirik. Çünki ermənilərin kütləvi surətdə Azərbaycan torpaqlarına köçürülmələrinə məhz 1828-ci ildən etibarən başlanılıb. Həmin illərdə Çar Rusiyasının İrandakı səfiri Qriboyedovun əli ilə İrandakı ermənilərin böyük əksəriyyəti Qərbi Azərbaycan və Dağlıq Qarabağ torpaqlarına köçürüldülər. Bunula da o zamankı ruslar erməniləri Türkiyə ilə Azərbaycan arasında yerləşdirərək bufer zona yaratdılar. Elə həmin illərdən etibarən əvvəl Çar Rusiyasına, sonralar isə sovet Rusiyasına arxalanan gəlmə ermənilər tərəfindən torpaqlarımızın – Qərbi Azərbaycan ərazilərinin, İrəvan kimi şəhərimizin soyqırımına uğradılması ilə sonrakı faciələrimizin bünövrəsi qoyuldu. Bundan sonra ermənilər torpaqlarımız, şəhər və kəndlərimizlə birlikdə insanlarımızı da soyqırımına uğratmağa başladılar: 1905-1907, 1918-1920, 1948-1952-ci illərin qırğınlarını, etnik təmizləmə deportasiyalarını həyata keçirdilər. Belə faciələrdən ən dəhşətlisi 1992-ci il fevralın 25-dən 26-na keçən gecədə baş verən Xocalı soyqırımı oldu.\nBu gün o dəhşətli gecədəki soyqırımından 27 il keçir. Ümummilli liderimiz Heydər Əliyev həmin hadisəyə siyasi qiymət verərkən qeyd etmişdi ki, ermənilərin törətdiyi Xocalı soyqırımı təkcə Azərbaycan xalqına qarşı yox, bütün bəşəriyyətə qarşı yönəlmiş ən dəhşətli vandalizm aktıdır. Ona görə də cinayətkarlar cəzalarını almalıdırlar.\n1992-ci il fevralın 26-na keçən gecə ermənilər sovet ordusunun Xankəndidə yerləşdirilmiş 366-cı motoatıcı alayın əsgər və zabitlərindən, ağır artilleriyasından istifadə edərək, Xocalını mühasirəyə aldılar və gecə ikən yuxuda olan əliyalın dinc əhalini soyqırımına uğradılar. Xocalının qocaları, qadınları, körpə uşaqları, əliyalın, silahsız cavanları, qızları, gəlinləri həmin ilin fevral gecəsində – qarlı-şaxtalı bir gecədə cəmi bir neçə saat ərzində kütləvi qırğına məruz qaldılar. Bu soyqırımında 613 nəfərin rəsmən həlak olduğu bildirilsə də, əslində, bütün sakinlər Xocalı şəhəri ilə birlikdə soyqırımına məruz qaldı. Erməninin məkrli niyyəti heç də 613 nəfəri öldürməkdən ibarət deyildi. Onların niyyəti, əslində, bütövlükdə Xocalını və xocalıları Yer üzündən silmək idi. Kimlərinsə həmin soyqırımından “sağ” çıxması heç də onların soyqırımı təcavüzündən kənarda qalması anlamına gətirilməməlidir. O məşum gecədə heç kəsə aman verilməyib: 8 ailə tamamilə yer üzündən silinib, 63 uşaq, 106 qadın, 70 qoca qətlə yetirilib, 25 uşaq hər iki valideynini, 130 uşaq valideynlərindən birini itirib. 56 nəfər ağır işgəncələrlə öldürülüb. 418 nəfər ağır xəsarət alıb, onlardan 76 nəfəri məsum uşaqlar, körpələr olub, 1275 nəfər əsir götürülüb və onların üzərində ağlasığmaz zorakılıqlara yol verilib. Çox insan ömürlük şikəst olub, 150 nəfər itkin düşüb, indiyə qədər də onlardan xəbər-ətər yoxdur. Bunun soyqırımından başqa adı yoxdur. Belə amansızlıqla, vəhşicəsinə törədilən kütləvi qırğına dünyanın heç bir nöqtəsində rast gəlinməyib. Ermənilər keçmiş SSRİ-nin Xankəndidə yerləşdirilən 366-cı motoatıcı alayının silahları ilə silahlanıb tanklarla, toplarla günahsız, köməksiz xocalılara divan tutublar. Bir gecənin içində qədim Xocalı şəhəri yerlə-yeksan edilib.\nBunu Ermənistanın keçmiş rəhbərlərindən olan və birbaşa bu soyqırımı törədənlərdən Serj Sarkisyan, Robert Koçaryan, Seyran Ohanyan, Zori Balayan və başqaları kimi əlləri xocalıların günahsız qanına bulaşmış, qaniçən cinayətkarların özləri də etiraf və təsdiq edirlər. Lakin hələ də bu vaxta qədər onlar bu soyqırımına görə Beynəlxalq Hərbi Tribunala cəlb olunmayıblar. İkili standartlar hələ də davam edir. Doğrudur, bu yaxınlarda S.Sarkisyan, R.Koçaryan, S.Ohanyan kimi cinayətkarlar öz millətlərinə qarşı törətdikləri quldurluqlarına görə danışdırılıb, həbsə alınıblar, lakin bu bizə təsəlli ola bilməz. Onlar həqiqi cəzalarını almalıdırlar və torpaqlarımız erməni tapdağından azad edilməlidir. Xocalı soyqırımında iştirak etmiş ermənilərin və onların köməkçilərinin hərəkətləri insan haqlarının kobudcasına pozulmasına səbəb olub. Erməni cəlladları beynəlxalq hüquqi aktlara, Cenevrə Konvensiyasına, Ümumdünya İnsan Haqları Bəyannaməsinə, Vətəndaşlıq və Siyasi Hüquqlar barədə Beynəlxalq Sazişə məhəl qoymurlar.\nPrezidentimizin bu istiqamətdə apardığı məntiqli siyasət və gördüyü işlər hamımızı ruhlandırır və gələcəyə nikbinliklə baxırıq. Çünki bizim Silahlı Qüvvələrimiz Ali Baş Komandanın rəhbərliyi altında dünyanın ən güclü ordularından birinə çevrilib. Bunu 2016-cı ilin Aprel və Naçxıvanda ötənilki Günnüt hadisələri də bir daha sübuta yetirdi. Bildiyimiz kimi, Aprel hadisələrində rəşadətli Silahlı Qüvvələrimiz misilsiz qəhrəmanlıqlar göstərərək, bir sıra strateji əhəmiyyət kəsb edən yüksəklikləri ələ keçirə bildi. Lələtəpə yüksəkliyi ələ keçirildikdən sonra isə Cocuq Mərcanlı yenidən bərpa olundu. Naxçıvanda 11 min kvadrat kilometrlik bir sahəni erməni tapdağından azad edən ordumuz işğal altında olan digər torpaqlarımızı da azad etməyə qadirdir.\nİnanırıq ki, Cocuq Mərcanlıdan başlanan yolumuz təkcə Xocalıdan, Şuşadan, Laçından, Kəlbəcərdən, Ağdamdan, Füzulidən, Zəngilandan, Qubadlıdan, Cəbrayıldan yox, həm də Qərbi Azərbaycan torpaqlarımızdan – Zəngəzurdan, Verdibasardan, Göyçədən, İrəvandan da keçəcək. Ermənilər nə qədər öz havadarlarına arxayın olsalar da, biz Prezidentimizin ətrafında bir yumruq kimi sıx birləşərək, onun müdrik rəhbərliyi ilə bunu edəcəyik. İnanırıq ki, yaxın vaxtlarda biz Xocalı soyqırımında həlak olanların ruhunu şad edə biləcəyik.\n25 fevral 1997-ci ildə “Xocalı soyqırımı qurbanlarının xatirəsinə sükut dəqiqəsi elan edilməsi haqqında” ulu öndər Heydər Əliyev tərəfindən fərman verilibdir. Hər il fevralın 26-da saat 17:00-da Azərbaycan xalqı Xocalı soyqırımı qurbanlarının xatirəsini ehtiramla yad edir.\nHər il ölkə başçısı cənab Prezident İlham Əliyev “Xocalı soyqırımı” ilə əlaqədar xalqa, beynəlxalq təşkilatlara müraciət edir.\nHeydər Əliyev Fondunun vitse-prezidenti Leyla Əliyevanın yaratdığı “Xocalıya ədalət!” kampaniyası, son illərdə Xocalı soyqırımının beynəlxalq aləmdə tanıdılmasında böyük işlər görür.\nÖtən dövr ərzində aparılan gərgin və böyük zəhmət tələb edən istintaq və əməliyyat-axtarış tədbirləri nəticəsində Xocalı şəhərində azərbaycanlılara, sözün geniş mənasında isə bütün bəşəriyyətə qarşı törədilən ən ağır cinayət əməlləri ən xırda detallarına qədər sübuta yetirilibdir. Bunları əsas tutaraq hesab edirik ki, Xocalıya və xocalılara xüsusi, əlahiddə status verilməlidir.\nƏlbəttə ki, Xocalıya və xocalılara qarşı törədilən cinayət cəzasız qalmamalıdır. Ermənistanın hərbi-siyasi təcavüzü dünya ictimaiyyəti, beynəlxalq qurumlar tərəfindən ittiham olunmalı, Ermənistanın Silahlı Qüvvələrinin Azərbaycan torpaqlarından qeyd-şərtsiz çıxarılması tələb edilməlidir. Beynəlxalq təşkilatlar, dünya dövlətlərinin parlamentləri Ermənistan Respublikasının Azərbaycan torpaqlarında törətdiyi Xocalı soyqırımının əsl siyasi-hüquqi qiymətini verməlidirlər. Biz buna nail olacağıq. Biz torpaqlarımızı geri qaytaracağıq. Biz şəhidlərimizin qanını yerdə qoymayacağıq.\nATU-nun insan anatomiyası və tibbi terminologiya kafedrasının müdiri, Əməkdar elm xadimi, professor, Qərbi Azərbaycanın Vedibasar sakini\nkafedranın professoru, Xocalı sakini\n23 2019 23:36 - XOCALI


— Ey Rəbbim! Bilirsən ki, buyurduğundan yüz, minqat pisəm. Lakin indi yaxşı və pis işlərimi, iman və küfrümü bir yana qoydum. Mən bütün günahlarıma baxmayaraq lütf və mərhəmətinə böyük bir ümid bağladım. Öz əməllərimə deyil, mərhəmətinə sığınıram. Mənə şərəf libası olaraq varlıq verdin. Buna görə də Sənə güvənirəm.\nBir bəndə beləcə həddini bilib, günahlarını etiraf edincə, ilahi məğfirət dadına yetişdi. Rəhman və Rəhim olan buyurdu ki:\n— Ey mələklər! Onu mənim hüzuruma gətirin: çünki onun qəlb gözü ümid və niyazdadır. Mən də onun günahlarını əfv edib, onu buraxım. Xətalarını silim. Lütfümdən xoş bir atəş yandırım və bu atəşin ən kiçik qığılcımı günahı da, qüsuru da yandırsın.\nHerden Hadıyev qadinda folekullar gec yetisirse ne etmeli Xiyabani Bilsem KI SEVIRSEN MENI Arıların həyat tərzi inşa KƏRTƏNKƏLƏ Allah Versin Dünyada ən çətin məntiqi sualın cavabı men boyuyende kim olmaq isteyirem sperma nece yasda gelir Buyuk Bir Awkin Bitiwi filmerden gelen revayetli ifadeler insa Kimim Rafiq Ələkbər oğlu İsmayılov ən böyük xəzinə Rus üsulidarəsi dövrü vergi Oxuyun Maraglidi Çatlamış Türk seksp Sidr Maviler Qadını daşımaq Necə seksual danışırlar İqrar seviwme nece olur Qadınlar da erkən boşalmadan əziyyət çəkir Axtaracaqsan Bextiyar Vahabzade Men Yandim Sen Isindin Mülayim olmaq və qəzəbdən əl çəkmək Topal oglan Lezgi Məmməd Sadıqov Qadınlar Haqqında Yalnış inanclar Saqqal cxarmanin yollari Aldatan Burcler Siralamasi Parlaq saçlar üçün 12 dəqiqə bəs edər Tarixin yaddaş dərsi Hidrogen peroksid maskalari istimna Katatonik sindromlar orhan olmez 2015 yuxuda semeni gormek Bir kiwi Azerbaycan rus diline tercume belgemin temizlenmesi yollari yolun en kesiyi Amcig yalamaq sevdiyin oglani yuxuda gormek


Sabina Freyzer Minsk Qrupunu tənqid etdi\n26 Fevral 2013 14:56 (UTC+04:00)\n"Minsk Qrupu kifayət qədər zəifdir, münaqişə tərəflərinə çox da təsir edə bilmir. Buna görə də, Azərbaycan və Ermənistan əsas prinsiplər üzrə irəliləyişə nail olmayıblar".\nAPA-nın məlumatına görə, bu fikirləri 1in.am saytına müsahibədə Beynəlxalq Böhran Qrupunun Avropa proqramları üzrə direktoru Sabina Freyzer deyib. O həmçinin əlavə edib ki, Azərbaycan və Ermənistan bu mənada ehtiyatlı olmalıdırlar, çünki tərəflər arasında sülhün bərqərar olunması yalnız onlardan asılıdır.\nS. Freyzer həmçinin Xocalı aeroportunun açılması məsələsinə də toxunub. Onun sözlərinə görə, bu məsələ tərəflərin əsl mənasında mübahisə mövzusuna çevrilib: "Bu məsələ Ermənistan prezidenti tərəfindən öz seçkiqabağı kampaniyasında istifadə olunub və düşünürəm ki, bundan sonra da Azərbaycanda təbliğat məqsədilə istifadə olunacaq. Hava limanı ətrafında vəziyyət xeyli siyasətləşdirilib".\nDağlıq Qarabağ münaqişəsi ilə bağlı irəliləyiş nail olunacağı təqdirdə Türkiyə Ermənistanı öz regional nəqliyyat layihəyə dəvət edəcəyi barədə məlumatları şərh edən S. Freyzer deyib ki, bu ideya heç də yeni deyil və o belə bir təşəbbüsləri müsbət sayır: "Yeni nəqliyyat layihələri tərəflər arasında etimadı möhkəmləndirməyə kömək edəcək. Azərbaycan bildirib ki bu layihə ancaq Ermənistan işğal olunmuş ərazilərdən çıxdıqdan sonra gerçəkləşə bilər. Eyni zamanda düşünmürəm ki, Türkiyə danışıqlar prosesinə qarışmaq istəyir. Sadəcə bu ölkə öz maraqlarından çıxış edir. Çünki bu layihə Asiyanı Avropa ilə Türkiyə ərazisi vasitəsi ilə birləşdirəcək. Hesab edirəm ki, bu layihə Azərbaycanın bəzi əraziləri qaytarılandan sonra reallaşa bilər".


“Bakıda taksi sürürdüm, mənə Türkiyə sahib çıxdı...”- Kənan M.M ilə qalmaqallı müsahibə » Arasdirma.info\n“Bakıda taksi sürürdüm, mənə Türkiyə sahib çıxdı...”- Kənan M.M ilə qalmaqallı müsahibə\nTürkiyədə FOX TV-də yayımlanan “Savaşçı” serialında rola alan rejissor Kənan M.M Teleqraf.com-un suallarını cavablandırıb.\n- Kənan bəy, Bakıya nə zaman gəlmisiniz?\n- Bu gün səhər gəldim. Türkiyədə çəkilişlərimiz davam edir. Amma tez-tez Bakıya gəlib gedirəm.\n- Siz və həyat yoldaşınız Aygün xanım türk sənətçisi Mahsun Kırmızıgüllə görüşdünüz. Görüşün səbəbi nə idi?\n- Mahnsun Kırmızıgül “Möcuzə” filiminin qala gecəsinə dəvətnamə verirdi. Eləcə də Mahsun Kırmızıgül Aygün xanımla Azərbaycan mahnısına duet də oxuya bilər. Amma deyir, gərək mahnı xoşuna gəlsin... Köhnə yox, yeni bəstəkar mahnılarına müraciət ediləcək.\n- “Savaşçı” serialının çəkilişləri necə gedir?\n- Serial çəkilişlərimiz davam edir. Orada aktyor olaraq hər şey qaydasındadır. Amma Azərbaycan və buradakı dostlarım üçün çox darıxıram. Hətta bir neçə dəfə xahiş etmişəm ki, məni yola salsınlar. Amma yola salmayıblar... Sadəcə bilmirəm oradakı işimi bitirsəm, burada nə işlə məşğul olacam? Ailəm buradadır, onlar üçün darıxıram.\n- Bir müddət əvvəl Türkiyədə başqa seriallardan da təklif gəldiyini qeyd etmişdiniz...\n- Hazırda bir seriala çəkilirəm, başqasında çəkilmək şansım yoxdur. Amma bir-iki film təklifi də gəlib. Onlardan birində çəkiləcəm. Qonorar haqqında açıqlama verməyəcəm. Buradakından yüksəkdir. Yayda serialın çəkilişləri dayanan zaman üç ay Azərbaycanda qaldım. Amma heç bir serial və filmdən təklif gəlmədi.\n- Özünüz film çəkin. Bir müddət əvvəl film çəkdiyiniz kimi...\n- Mənim çəkdiyim filmlərə baxılmır, Azərbaycanda tamaşaçısı tapa bilmir. Səbəbini bilmirəm. Bilsəm komediya janrında film çəkərəm.\n- Aktyor Elməddin Cəfərov da bir müddət bu sahədən uzaqlaşmaq istədiyini dedi....\n- Yəqin Elməddin sindrom yaşayır. O hər bir sənətçidə olur. Mən də keçən il o sindromu yaşadım. Kişilər ürəyinə salır. Mən bu haqda heç kimin bilməsini istəmədim.\nÜç ay Azərbaycanda qalanda işsiz idim, taksi sürürdüm. Heç bir kanalda, serialda, filmdə rol almadım. Mənə yaxın durmadılar. Buna görə bir az sındım. Düşündüm ki, 20 ildir fəaliyyət göstərən Kənan M.M heç kimə lazım deyil?\nBu hadisə keçən yay baş verib. Serial çəkmək istəyirdim. Dediyim kimi heç bir serial və filmdən mənə təklif gəlmədi. Hansı kanala serial üçün təklif etdim, qəbul etmədilər. İstəyirdim ki, burada çəkilişlərə davam edim. Mənə Azərbaycan “yox” dedi, Türkiyə sahib çıxdı. Bunlar məni incidir.\n- Siz tanınmış insansınız. Taksi sürücüsü kimi sizi necə qarşıladılar?\n-Tanınmış insanı Mədəniyyət Nazirliyində tanıyarlar. Məni heç kim tanımır.\nKənandan BNA-ya kinayəli TƏKLİF — "İstanbula gəlin, bir günə villa alarsız"


Prezident İlham Əliyevin yürütdüyü siyasətin bəhrəsi | İctimai.Az\n27.06.2021 - 11:24 615\nAzərbaycan Respublikasının Prezidenti, Silahlı Qüvvələrin Ali Baş Komandanı İlham Əliyev iyunun 26-da Silahlı Qüvvələr Günü münasibətilə “Gülüstan” sarayında Azərbaycan Ordusunun rəhbər və şəxsi heyətinin bir qrupu ilə görüşü zamanı deyib: Ermənistan dərk etməlidir ki, Azərbaycan bundan sonra da güclənəcək və bu, şübhəsizdir. O cümlədən bizim hərbi gücümüz artacaq. Müharibədən sonra artıq müvafiq göstərişlər verildi, yeni kontraktlar imzalandı, yeni silahların, texnikanın, müasir texnologiyaların əsasında texnikanın alınması prosesi başlamışdır. Silahlı Qüvvələrimizin struktur islahatları təsdiqləndi. Deyə bilərəm ki, Silahlı Qüvvələrimizin, Ordumuzun say tərkibi artırılacaq. Biz İkinci Qarabağ müharibəsinin nəticələrini və gedişatını düzgün təhlil edərək, əlbəttə ki, öz hərbi gücümüzü artıracağıq. Ermənistanın isə, əgər onlar yenə də bizə qarşı düşmənçilik siyasətindən əl çəkməsələr, nəinki hərbi gücünü, nəinki dağılmış, məhv edilmiş ordusunu bərpa etmək imkanı olmayacaq, eyni zamanda, iqtisadi fəallığı bərpa etmək imkanları da çox məhduddur. Ona görə biz güclənəcəyik”.


“ Gürcüstan işi ” hesabatı açıqlanacaq\n2021, 23 Oktyabr, şənbə, Bakı vaxtı 04:41\nSiyasi Məhbusları Müdafiə Mərkəzi yaxın günlərdə ictimaiyyətə“Gürcüstan işi: təqiblər, həbslər və mövcud reallıqlar” adlı hesabat təqdim etmək niyyətindədir. Hesabat bu ilin aprelin 30-dan indiyə qədər bir dövrü əhatə edir.\nBu barədə AzadlıqRadiosuna mərkəzin təmsilçisi Oktay Gülalıyev məlumat verib.\nOnun sözlərinə görə,hesabatın hazırlanması haqqında ilkin qərar aprelin 28-də Bakı İstintaq Təcridxanasında saxlanan Mehman Qələndərovun müəmmalı ölümündən sonra qəbul olunub. Mehman Qələndərov Gürcüstanda mühacir həyatı yaşayıb, Bakıya gələndən sonra dərhal həbs olunub.\nOktay Gülalıyev Gürcüstanda “Lanset” klinikasının təsisçisi, iş adamı Fərman Ceyranlının həbsini xatırladaraq bildirir ki, hökumətə yaxın media orqanlarında həmin ölkədə mühacirlərdən bəhs edən silsilə yazılardan sonra onlara təzyiqlərgüclənib:\n“Əvvəlcə AXCP sədrinin müavini Gözəl Bayramlı Gürcüstandan Azərbaycana qayıdanda sərhəddə saxlandı.\nSonra araşdırmaçı jurnalist Əfqan Muxtarlı Tbilisidən oğurlanaraq Bakıya gətirildi. Bu proses zamanı Gürcüstanda yaşayan siyasi fəal Daşqın Ağalarlının oturum izni ləğv olundu. Bir növ Gürcüstandakı mühacir azərbaycanlılaratotal hücum başlandı. Baş verənlər bizi hesabatı daha geniş kontekstdə hazırlamağa vadar etdi.Məqsəd qonşu ölkədəki olayları araşdırmaq, bu problemləri doğuran səbəbləri, çıxış yollarını özündə əks etdirən sənəd hazırlayıb yerli və beynəlxalq qurumlara təqdim etməkdir. Bununla diqqəti Gürcüstana yönəltmək istəyirik. Biz mövcud problemlərin həllinə yardımçı olmaq niyyətindəyik”.\nOktay Gülalıyev iddia edir ki, Gürcüstandakı olaylar rəsmi Bakı iləTbilisidəki bəzi rəsmi dairələrin birgə səyi əsasında baş verib:\n“Biz hesabatda bu məsələlərə də toxunmuşuq ki, Gürcüstanda yaşayan siyasi fəallara qarşı həyata keçirilən təqiblərin arxasında iki ölkənin hüquq-mühafizə orqanları dayanır. Bu məsələlər konkret misallarla, sübut və dəlillərlə geniş şəkildə təsvir olunur”.\nBuna da bax:"Vəkilləri Gözəl Bayramlı ilə Əfqan Muxtarlının azadlığın istəyir"\nOktay Gülalıyev hesabatı hazırlayarkən Gürcüstan hüquq müdafiəçiləri və jurnalistləri ilə də əməkdaşlıq etdiklərini bildirir:\n“Məlumatların toplanması, hüquqi rəylərin alınması geniş çevrədə həyata keçirilib və insanlar hesabatın hazırlanmasında müxtəlif formada iştirak edib...”.\nHüquq müdafiəçisi hesabatda müəyyən bölümlərin olduğunu deyir:\n“Mehman Qələndərovun müəmmalı ölümündən başlamış Gözəl Bayramlının, Fərman Ceyranlının, Əfqan Muxtarlının həbsinə qədər.Hər bir bölüm üzrə hüquqi arayış əlavə edilib. Üstəlik, həbslərin, təqiblərin hansı hüquq pozuntuları ilə müşahidə olunması barədə müstəqil hüquqşünasların rəyləri sənədə əlavə olunub”.\nO, hesabatın hazırda rus və ingilis dillərinə tərcümə olunduğunu bildirir:\n“Yaxın günlərdə sənəd yerli və beynəlxalq ictimaiyyətə təqdim olunacaq”.\nHüquq müdafiəçisi bu cür hesabatların nəticəsi barədə suala belə cavab verib:\n“Bizim həbs yerlərindəki işgəncələr və məhbusların saxlanılma şəraiti ilə bağlı xeyli hesabatlarımız olub. ABŞ Dövlət Departamenti, Beynəxalq Amnistiya Təşkilatı və digər nüfuzlu qurumlar bizim sənədə istinad ediblər. Daxildə isə hesabat ən azından ictimai qınaq yaradır.Həm də bu hesabatlar ictimaiyyət üçün müəyyən məlumat, həbsdəkilərə mənəvi dayaq və dəstəkdir.”\nBloqqer Mehman Qələndərov bu il aprelin 28-i 1 saylı İstintaq Təcridxanasında müəmmalı şəkildə vafat edib.Gürcüstandan qayıtdıqdan sonra narkotik ittihamı ilə saxlanan bloqqerə işgəncə verildiyi iddia olunur.Ancaq rəsmi qurumlar işgəncə iddialarını təkzib edərək onun intihar etdiyini açıqlayıblar.\nAXCP sədrinin müavini Gözəl Bayramlı və jurnalist Əfqan Muxtarlı isə mayın sonunda həbs edilib.Hər iki şəxsə qaçaqmalçılıq ittihamı verilib.Üstəlik, Əfqan Muxtarlı sərhədi qanunsuz keçməkdə və bu zaman hüquq mühafizə orqanı əməkdaşlarına müqavimətdə ittiham edilir.Onlar ittihamları qəbul etmirlər.\nÜstəlik, Əfqan Muxtarlı deyir ki, o Gürcüstandan Azərbaycana oğurlanıb gətirilib.Bu prosesdə Gürcüstanın Daxili İşlər Nazirliyinin bəzi əməkdaşları da iştirak edib.Ancaq Gürcüstan baş naziri və daxili işlər naziri bunu təkzib ediblər.\nGürcüstanda dələduzluq, insanların həyatı və sağlamlığına təhlükə yaradan informasiyanı gizlətməkdə təqsirləndirilən “Lanset” klinikasının təsisçisi, iş adamı Fərman Ceyranlı da həbsini siyasi sifariş sayır.\nBuna da bax: "Gözəl Bayramlı təcridxanada yıxıldığını deyir"


170 Sual-Cavab (7) » wWw.Qadinlar.Biz ~ Qadınlar Bir Incidir! Populyar Qadın Saytı\n170 Sual-Cavab (7)\nTarix: 4-12-2014, 04:30\nSəs ver: Sual8: Nə üçün insanlar fərqli doğulur?\nCavab: Əgər Allah ədalətlidirsə, nə üçün biri istedadlı, o biri isə istedadsız , biri gözəl, o biri isə çirkin doğulur? İnsanların fərqli doğulmasının bir səbəbi, ictimai və fərdi çatışmamazlıqlarıdır.Məsələn, var-dövlətli insanların övladları fəqirlərin övladlarına nisbətən sağlam, gözəl və istedadlı olurlar. Cəmiyyəti varlı və kasıba bölən isə Allah deyildir. Amma insanlar arasındakı fərqlərin bir hissəsi yaranış qanunlarından doğur . Əgər insanlar fərqləndirilməsəydilər, bir zavodun istehsal etdiyi məhsul kimi bir-birlərinə oxşayar və həyat maraqsız olardı. Dünyada iki tam insanın olmaması gözəllik deyilmi?!\nBir şeyidə qeyd edək ki, cəmiyyətd də insan orqanizmi kimi müxtəlif əzalara ehtitaclıdır. Kamil insanın gözə, qulağa, dilə ehtiyacı olduğu kimi, kamil cəmiyyətdə müxtəlif sahələrdə zövqlü və istedadlı insanlara ehtiyaclıdır. Amma bu o demək deyil ki, bəstəkar yaxşı yaşamalı , fəhlə isə kasıbçılıqla ömür sürməlidir. İnsanın qəbul etdiyi qidanın enerji orqanizmin bütün üzvlərinə paylandığı kimi , cəmiyyətində qazancı bütün təbəqələrin ehtiyacını ödəməlidir.Cəmiyyətdə memarın öz, fəhlənində öz iş sahəsi var. Hər bir insan Allahdan aldığı istedad payı qədərində də məsuliyyət daşıyır. ismayilova ulker


RUSİYANIN MƏLUMATLARI LOKALLAŞDIRMA VƏ SUVEREN İNTERNET CƏHDLƏRİ VƏ BUNUN DİGƏR DÖVLƏTLƏRƏ TƏSİRİ - It Law Consultancy LTD\nMoskvanın məlumatları öz ərazisində saxlaması səyləri digər avtoritar rejimlərin və hətta bəzi demokratik dövlətlərin də maraqlarına uyğun ola bilər.\nKiberməkan mahiyyətcə sərbəst və açıqdır və demokratiya üçün bir dəstək olaraq dövlət nəzarətindən azad olmalıdır. Bu fikri bölüşməyən Rusiya ölkəyə axan məlumatların zərərli xarici təsirlər gətirə biləcəyindən, xaricə çıxan məlumatlardan isə düşmənlərin sui-istifadə edəcəyindən narahatdır. Beləliklə, Rusiya hökuməti məlumatların öz ərazisində saxlanmasına kömək edəcək qaydalar və infrastruktur vasitəsilə “məlumatların lokalizasiyası”nı genişləndirir. Bu cəhdlərin Rusiyanın hüdudlarından kənara çıxan nəticələrə səbəb olacağı gözlənilir: digər avtoritar rejimlər və kibersuverenlik anlayışını yenidən nəzərdən keçirmək arzusunda olan demokratik dövlətlər yeni nəzarət mexanizmlərini yaxından öyrənəcəklər.\nXaricdən gələn təsirləri neytrallaşdırmaq Rusiya liderlərinin əsrlərdən bəri müşahidə olunan siyasəti olmuşdur və Rusiya Federasiyası internetlə bağlı narahatlıqlarını 2000-ci ildə İnformasiya Təhlükəsizliyi Doktrinasında rəsmi şəkildə bəyan etmişdir. O dövrdə hökumət artıq KİV üzərində sovet dövrünə xas nəzarəti yenidən ələ keçirsə də, Rusiya vətəndaşları hələ də fikirlərini və narahatlıqlarını bir-birləri və dünya ilə bölüşmək üçün internetdən sərbəst surətdə istifadə edə bilirdilər.\n2019-cu ilin noyabr ayında qüvvəyə minmiş, həmçinin “suveren Runet haqqında qanun” adlandırılan yeni qanun internetin daha sərt tənzimlənməsinə icazə verdi. Qanun Kremlə təhlükə yarandıqda trafikin mərkəzləşdirilmiş qaydada idarə edilməsinə yol açdı, o cümlədən qlobal internetə çıxışın istənilən vaxt dayandırılması məqsədilə ölkənin şəbəkə infrastrukturunun dəyişdirilməsinin hüquqi əsasını qoydu.\n“Ərəb baharı” və ilk nəzarət cəhdləri\n2010-2012-ci illərdə ən mühüm üsyanları internetdə vətəndaş səfərbərliyinin təmin edilməsi ilə baş tutmuş Ərəb Baharından sonra Kreml kibersuverenliyini bir qədər də genişləndirdi. 2014-cü ildə Rusiya Xarici işlər naziri Sergey Lavrov bu və digər “rəngli inqilabları” tənqid etdi, Müdafiə naziri Sergey Şoyqu isə bu cür üsyanların “hər zaman informasiya müharibəsi ilə müşayiət olunduğunu” bəyan etdi. 2018-ci ildə Rusiya “Telegram”ın istifadəsinə qadağa qoydu. 200 milyon qlobal istifadəçisi olan, Rusiya və İran da daxil olmaqla digər ölkələrdə məhşur olan “Telegram” messencerinin qadağan edilməsinə səbəb Rusiya təhlükəsizlik xidmətinin “Telegram” istifadəçilərinin şifrəli mesajlarına girişini təmin etməklə bağlı məhkəmə qərarına riayət etməməsi idi.\nGələcəkdə məlumat lokalizasiyasının hansı istiqamətdə olacağı hələ məlum deyil. Məsələn, şirkətlərdən ödəniş məlumatları kimi yalnız müəyyən növ məlumatların yerli saxlanması və ya xaricə göndərilən məlumatların yalnız bir nüsxəsinin yerli olaraq saxlanması tələb oluna bilər. Şirkətlərdən heç bir məlumatın ölkəni tərk edə bilməyəcəyi şəkildə xidmət göstərmələri də tələb oluna bilər.\nYeni yanaşma məlumatların lokalizasiyasını da əhatə edir. Belə ki, özəl şirkətlərdən məlumatların Rusiya daxilində saxlanması tələb olunur ki, bu isə hüquq mühafizə orqanlarının və ya kəşfiyyat xidmətlərinin özəl şirkətlər tərəfindən saxlanılan həssas məlumatlara çıxışını artırmaq səyləri kimi qəbul edilir. Məsələn, ötən ilin əvvəlində Rusiya Apple-dan öz istifadəçilərinin şifrələmə açarlarını Rusiya ərazisində yerləşən serverlərdə saxlamağı tələb etmişdi.\nMəlumatların lokalizasiyasına nail olmaqla hökumətlər müxtəlif məqsədlər güdə bilərlər. Bunların arasında hüquq mühafizə orqanlarının məlumat əldə etmək imkanlarını artırmaq, xarici şirkətlərin yerli şirkətlərlə rəqabət etmələrini çətinləşdirmək istəyi və ya siyasi motivlər, idarəetmə məqsəd və prinsipləri ola bilər. Rusiyanın məlumatların lokalizasiyasına nail olmaq cəhdləri internet üzərində suverenlik qazanmaq səylərinin bir hissəsidir.\nRusiya bu məqsədlə beynəlxalq müstəvidə də fəallığını artırmışdır. Ötən ilin noyabr ayında BMT Baş Assambleyası komitəsində ABŞ-ın və Qərb ölkələrinin müqavimətinə baxmayaraq, layihəsi Rusiya tərəfindən hazırlanmış və qlobal kibercinayətkarlıq razılaşmasına yol açacaq qətnamənin təşviq edilməsi üçün ilkin səsvermə keçirilmiş və dekabr ayında yekun səsvermədə qətnamə qəbul edilmişdir. Rusiya yeni saziş ilə bağlı əsaslı işlərin 2021-ci ildə başlayacağını bildirib. ABŞ və Avropa rəsmiləri və insan hüquqları qrupları qətnaməyə Rusiya və Çin kimi avtoritar dövlətlərin internetə dövlət nəzarətini gücləndirən qlobal normalar yaratması üçün bir fürsət kimi baxırlar. Rusiya qlobal kibercinayətkarlıq razılaşmasını 2001-ci ildə Budapeşt şəhərində imzalanmış Avopa Şurasının “Kibercinayətkarlıq haqqında” Konvensiyasına alternativ kimi təqdim edir.\nRusiya məlumatların ölkə xaricinə axmasına qarşı etirazını federal media və senzura agentliyi Roskomnadzor (Rabitə, informasiya texnologiyaları və KİV-ə nəzarət üzrə Federal Xidmət) tərəfindən ötən ilin sonlarında bir milyon Rusiya vətəndaşının şəxsi məlumatlarının (soyad, ad, ata adı, ev ünvanları və telefon nömrələri) Fransada qeydiyyata alınmış nomerekaterinburga.com adlı veb saytda saxlanılması aşkar edilərkən bir daha nümayiş etdirdi. Dekabrın 17-də dövlət mediası saytın “fərdi məlumat subyektlərinin hüquqlarını pozanların reyestrinə daxil edildiyini” və “gələcəkdə ona girişin məhdudlaşdırılacağını” bildirdi.\nBu narahatlıq həmçinin əhali arasında şəxsi məlumatlarla əlaqədar artan narahatlığı da əks etdirir. Əhalinin internet və mobil texnologiyalardan ən çox istifadə edən hissəsini təşkil edən rus gəncləri şəxsi məlumatlarına ciddi yanaşmağa başlayır. Son araşdırma 9-17 yaş arası şagirdlərin 83 faizinin bu konsepsiya ilə bağlı dəqiq anlayışa sahib olduğunu göstərdi. Bu isə bir il əvvəlki göstəricidən 43 faiz çoxdur. Roskomnadzor araşdırması tələbələrin yalnız üçdə birinin şəxsi məlumatlarını sosial şəbəkələrdə yerləşdirdiyini və yarısının sosial mediadan istifadə edərkən məxfilik parametrlərini uyğunlaşdırdığını müəyyən etdi.\nÜmumiyyətlə, Kremlin internetə nəzarəti televiziya və çap mediası üzərində olduğu qədər möhkəm deyil. Daha sürətli və daha ucuz LTE mobil şəbəkə texnologiyasının yayılması nəticəsində bu gün Rusiya vətəndaşları həmişə olduğundan daha sürətlə məzmun yükləyə və yarada bilirlər. Rabitə Nazirliyi Rusiya mobil abunəçilərinin 2019-cu ilin doqquz ayı ərzində bütövlükdə 2018-ci illə müqayisədə daha çox məlumat endirdiyini bildirir. Bu məlumatlardan bəziləri şübhəsiz ki, hökumətin ölkədə saxlanması və qorunması lazım olduğunu hesab etdiyi məlumatlardır. Lakin yeni internet qanununa qarşı etirazlar bəzi vətəndaşların internetin sərt tənzimlənməsinə qarşı olduğunu göstərir.\nRusiya xarici şirkətləri məlumatların lokalizasiyası qaydalarına əməl etməyə məcbur etmək üçün iqtisadi təzyiqdən nə dərəcədə səmərəli istifadə edə bilər? Rusiya məlumatların lokalizasiyası qaydalarını sərtləşdirəcəkmi və bunu necə edəcək? Rusiya Çin ilə transsərhəd məlumat ötürmə qaydalarını işləyib hazırlayacaqmı və bunu necə həyata keçirəcək? Rusiya şirkətləri və vətəndaş cəmiyyəti təşkilatları kibersuverenlik təkliflərinə qarşı çıxacaqmı?\nSuallar çoxdur. Yalnız onu demək olar ki, həm avtoritar, həm də demokratik ölkələr Rusiyanın məlumatların lokalizasiyası cəhdlərini izləyərək özləri üçün nəticə çıxaracaqlar.\n← FACEBOOK DEEPFAKE VİDEOLARLA BAGLI YENİ QAYDALAR TƏTBİQ ETMƏYƏ BAŞLAYIR\nWHOIS NƏDİR VƏ KİBERCİNAYƏTLƏRİN İSTİNTAQINDA NECƏ İSTİFADƏ OLUNUR? →